हिन्दू संवाद: June 2012\nसंविधान संशोधन कर अल्पसंख्यकों से न्याय करे केंद्र\nनई दिल्ली। अल्पसंख्यक कोटा मामले में सुप्रीम कोर्ट के फैसले पर निराशा जताते हुए सपा अध्यक्ष मुलायम सिंह यादव ने कहा है कि यदि इस मामले पर केंद्र सरकार की नीयत साफ है तो संविधान में संशोधन कर ऐसा प्रावधान करे कि अल्पसंख्यक समुदाय के साथ न्याय हो सके। बुधवार को सुप्रीम कोर्ट ने केंद्र सरकार को झटका देते हुए मुस्लिम कोटा माने जाने वाले 4.5 फीसद अल्पसंख्यक आरक्षण मामले में आंध्र प्रदेश हाई कोर्ट के फैसले पर रोक लगाने से इन्कार कर दिया है। अब माना जा रहा है कि यह मामला संवैधानिक पीठ के समक्ष पेश किया जा सकता है। भाजपा ने सुप्रीम के फैसले पर संतोष व्यक्त किया है।\nहिंदू छात्रों तक हो छात्रवृत्ति योजनाओं का विस्तार: बीजेपी\nचेन्नै।। अल्पसंख्यक छात्रों के लिए केंद्र की छात्रवृत्ति योजना को 'भेदभाव पूर्ण' बताते हुए राज्य बीजेपी इकाई ने इसका विस्तार हिंदू छात्रों तक किए जाने की मांग की है और तमिलनाडु की मुख्यमंत्री जे जयललिता से इस मामले को प्रधानमंत्री के समक्ष उठाने को कहा है।\nअल्पसंख्यक आरक्षण को सही ठहराने की कोशिश\nनई दिल्ली। केंद्र सरकार ने मंगलवार को अल्पसंख्यक आरक्षण से जुड़े दस्तावेज सुप्रीमकोर्ट को सौंपे। 1800 पन्ने के इन दस्तावेजों में सरकार ने अल्पसंख्यक आरक्षण के समर्थन में कई तर्क पेश किए हैं। इनमें मुसलमानों को गरीब बताकर उनके लिए आरक्षण की वकालत करने वाली राजेंद्र सच्चर समिति की रिपोर्ट भी शामिल है। वर्ष 1993 में तैयार की गई मुस्लिमों की पिछड़ी हुई जातियों की सूची भी दस्तावेजों के साथ पेश की गई है। सरकार ने कर्नाटक और केरल जैसे राज्यों का हवाला देते हुए अपने पक्ष को मजबूती से रखा। इसके अलावा दस्तावेजों में मंडल समिति और रंगनाथ मिश्रा की रिपोर्ट भी शामिल है।\nदिल्ली में पांडव कालीन मंदिर तोड़ने की 'कोशिश' नाकाम\nनई दिल्ली।। राजधानी दिल्ली के ऐतिहासिक पुराना किला स्थित पाण्डव कालीन कुन्ती मन्दिर को कथित तौर पर तोड़े जाने के सरकारी आदेश से इस इलाके में दिन भर गहमा गहमी रही। मंदिर बचाने के नाम पर इकट्ठा हुई भीड़ कथित सरकारी आदेश से नाराज थी। आखिरकार, मंदिर में किसी भी तरह की तोड़फोड़ की कार्रवाई पर हाईकोर्ट का स्टे आ जाने के बाद यह मामला सुलझा और भीड़ वापस लौटी।\nयूपी: दरोगा भर्ती में मुसलमानों के लिए 18% कोटा\nलखनऊ।। उत्तर प्रदेश में होने जा रही पुलिस सब-इंस्पेक्टरों की भर्ती में राज्य सरकार सच्चर कमिटी की सिफारिशों का पालन करते हुए मुसलमानों को 18% रिजर्वेशन देगी। समाजवादी पार्टी ने अपने चुनावी घोषणा पत्र में भी मुसलमानों को 18% रिजर्वेशन देने का वादा किया था।\nबेकार नहीं गई फई की दावतें\nकश्मीर पर तो सन 1947 से सैकड़ों किस्म की राय, सलाह और रूपरेखाएं दी जाती रही हैं। लॉर्ड माउंटबेटन से लेकर गुलाम नबी फई और श्रीअरविंद से लेकर पनुन कश्मीर तक की अनगिनत सलाहें पुस्तकालयों से लेकर मंत्रालयों की फाइलों में उपलब्ध हैं। तब कश्मीर समस्या पर इस नवीनतम त्रि-सदस्यीय कमेटी द्वारा सुझाए गए समाधान की रूपरेखा किस बात में भिन्न है? इस कमेटी ने अपनी रिपोर्ट का शीर्षक एक पुराने, प्रचलन से बाहर के अंग्रेजी शब्द के सहारे दिया है, ए कॉम्पैक्ट विद द पीपल ऑफ जम्मू एंड कश्मीर। यहां कॉम्पैक्ट शब्द रहस्यमय है, क्योंकि इसका अर्थ शब्दकोष और सामान्य प्रयोग से नहीं निकलेगा। मगर रिपोर्ट पढ़कर समझ में आ जाता है कि कॉम्पैक्ट की आड़ में पैक्ट यानी समझौता कहा जा रहा है। तब इस छोटे, स्पष्ट शब्द के बदले अस्पष्ट शब्द का प्रयोग क्यों किया गया? क्या इसमें बिना साफ कहे कुछ अकथ कहने की कोशिश या कुछ कहकर उससे मुकरने का रास्ता खुला रखने की चतुराई बरती गई है? जिस अर्थ में इस कमेटी ने कॉम्पैक्ट शब्द का प्रयोग किया है, वैसा प्रयोग सदियों पहले शेक्सपीयर ने अपने नाटक जूलियस सीजर में किया था, ाट कॉम्पैक्ट मीन यू टु हैव विद अस? दिलचस्प बात यह है कि ठीक यही प्रश्न इस कमेटी से भारतीय जनता पूछ सकती है कि हमारे साथ तुम्हारा कौन सा करार रखने का इरादा है? क्या तुम हमारे मित्रों में गिने जाओगे या हम तुम पर कोई भरोसा न रखें? यानी वही जो शेक्सपीयर के पात्र ने अपने संदिग्ध मित्र से पूछा था। यह प्रश्न निराधार नहीं होगा। यह रिपोर्ट आरंभ से ही कटु सच्चाइयों से सायास बचने की कोशिश करती है। कश्मीर समस्या के जन्म से ही उसमें एक मजहबी तत्व रहा है, जिसकी अनदेखी कर रिपोर्ट में केवल सामाजिक-आर्थिक-राजनीतिक-सांस्कृतिक पहलुओं पर विविध बातें एकत्र की गई हैं। फिर, रिपोर्ट के अनुसार कमेटी ने जम्मू-कश्मीर से संबंधित वृहत साहित्य का भी अध्ययन किया, लेकिन उन पुस्तकों की सूची परिशिष्ट में नहीं दी गई है, जबकि अनेक अनावश्यक चीजें वहां हैं। इससे पता चलता कि कितना महत्वपूर्ण साहित्य कमेटी सदस्यों ने नहीं पढ़ा अथवा यदि पढ़ा तो उसकी बातें पूरी तरह उपेक्षित कीं। उदाहरण के लिए, कश्मीर घाटी से भगाए गए कश्मीरी हिंदुओं द्वारा हर विधा में लिखा गया विस्थापन साहित्य। इसमें वर्तमान से लेकर पीछे पीढि़यों तक के लंबे जीवंत कश्मीरी अनुभव हैं। सामाजिक-आर्थिक से लेकर राजनीतिक-सांस्कृतिक और मजहबी, मनोवैज्ञानिक तक। आजकल के कवियों की भाषा में कहें, तो स्वयं का भोगा हुआ यथार्थ। समाज विज्ञान की भाषा में कहें तो प्राथमिक श्चोतों के तथ्य और प्रमाण। इस रिपोर्ट में वह कहीं नहीं झलकता। कश्मीरी हिंदुओं के बारे में रिपोर्ट लगभग चुप है। रिपोर्ट के कुल 176 पृष्ठों में कुल दो पेज भर सामग्री भी कश्मीरी हिंदुओं को नहीं दी गई है। जो कहा भी गया है, वह नेशनल कांफ्रेंस द्वारा समय-समय पर कही जाने वाली इक्का-दुक्का रस्मी उक्तियों से कुछ भिन्न नहीं है। सच तो यह है कि कमेटी की रिपोर्ट उन लाखों कश्मीरी हिंदुओं को सही-सही पहचानने से भी इंकार करती है। सच से बचने वाली अपनी राजनीति संगत भाषा में उन्हें जड़ से उखड़े लोग कहती है। मगर इन उखड़े हुए लोगों की कही गई कोई बुनियादी बात रिपोर्ट में नहीं झलकती। कारण शायद यह है कि रिपोर्ट के शब्दों में, हमने इस राज्य को परेशान करने वाली अनगिनत समस्याओं को किसी एक क्षेत्र या जाति या मजहबी समुदाय की दृष्टि से देखने की गलती से बचने की कोशिश की है। ऊपर से सुंदर लगने वाली इस बात का वास्तविक, व्यवहारिक अर्थ यह भी हो सकता है कि कमेटी ने पहले से ही किसी भी क्षेत्र, समुदाय या मजहब को दोष न देना तय कर लिया था। जैसे, यह बुनियादी तथ्य कि कश्मीर-समस्या पाकिस्तान-समस्या से जन्मी और आज भी अभिन्न रूप से जुड़ी है। अब जिसने तय कर लिया हो कि उसे किसी एक मजहब को चर्चा में लाना ही नहीं, वह बुनियादी बात भी नहीं उठाएगा। मगर ऐसी समदर्शी दृष्टि जो अलगाववादी और समन्वयवादी के बीच, उत्पीड़ित और उत्पीड़क के बीच भेद न करने पर आमादा हो, वह सभी असुविधानक सच्चाइयों से बचने की कोशिश करेगी ही। इसीलिए इस रिपोर्ट में हर कदम पर, बार-बार अधूरी संज्ञाएं और विशेषण मिलते हैं, जिनसे कोई बात स्पष्ट होने की बजाए धुंधलके में रह जाती है। ऐसी रिपोर्ट लिखने वाली कमेटी कश्मीरी मुसलमानों और कश्मीरी हिंदुओं के बीच के बरायनाम संबंध से ऊपर, अलगाववादियों और समन्वयवादियों के विपरीत मनोभावों से ऊपर, इस्लाम और हिंदू धर्म के किसी भेद से ऊपर, भारत-पाकिस्तान के झगड़े से ऊपर उठी हुई है! रिपोर्ट पढ़कर लगता है कि अमेरिका में आइएसआइ के कश्मीरी एजेंट गुलाम नबी फई की दावतें बेकार नहीं गईं। एक जरूरी प्रश्न यह भी उठता है कि ऐसी समदर्शिता के साथ यह कमेटी किस का प्रतिनिधित्व कर रही थी? क्या कमेटी ने खुद उसी के शब्दों में राष्ट्रीय हित का प्रतिनिधित्व किया? ऐसा लगता नहीं, क्योंकि रिपोर्ट की पूरी भाषा नेशनल कांफेंस के मानवाधिकारी संगठनों, एक्टिविस्ट समूहों की भाषा से ही मिलती है। यह भारतीय राष्ट्रीय हितों की चिंता करने वाली भाषा से मेल नहीं खाती। यदि इन्हीं दृष्टियों से कश्मीर समस्या को देखना हो, तब याद रखें कि अमेरिकी सरकार, यूरोपीय संघ से लेकर सीआइए, आइएसआइ जैसी कई अंतरराष्ट्रीय सत्ताओं, एजेंसियों और उनके मुखौटे मानवाधिकारियों, एनजीओ की भी कश्मीर पर अपनी-अपनी स्थापित दृष्टि है। क्या इन दृष्टियों और इस कमेटी की दृष्टि में कोई भेद है? इस प्रश्न का उत्तर रिपोर्ट में ढूंढ़ना एक रोचक कार्य होगा।\nLabels: छ्द्म पंथनिरपेक्षता, दृष्टिकोण, हिंदुत्व\nअल्पसंख्यक कोटे पर सुप्रीम कोर्ट जाएगी सरकार\nनई दिल्ली [जागरण ब्यूरो]। सरकारी नौकरियों व केंद्रीय उच्च शिक्षण संस्थानों में अल्पसंख्यकों के 4.5 फीसदी कोटे के मामले में आंध्र प्रदेश हाइकोर्ट के फैसले के खिलाफ सरकार अगले हफ्ते के शुरुआत में सुप्रीमकोर्ट का दरवाजा खटखटा सकती है। तात्कालिक मामला आइआइटी में दाखिलों से जुड़ा है। लिहाजा मानव संसाधन विकास मंत्रालय इसमें और देरी के मूड में नहीं है। हालाकि, शीर्ष अदालत जाने को लेकर कानून व अल्पसंख्यक मामलों के मंत्री सलमान खुर्शीद की राय इससे जुदा है।\nहिंदू राष्ट्र की स्थापना को गोवा में जुटेंगे हिंदूवादी\nमुंबई [ओमप्रकाश तिवारी]। हिंदू राष्ट्र की स्थापना के लिए गोवा में 10 से 14 जून तक एक सम्मेलन होने वाला है। इसमें देश के 20 राज्यों के 50 से अधिक हिंदू संगठनों के प्रतिनिधि भाग लेंगे। सम्मेलन का आयोजन कर रही हिंदू जनजागृति समिति का तर्क है कि जब विश्व में 153 ईसाई राष्ट्र, 52 इस्लामी राष्ट्र और 12 बौद्ध राष्ट्र हैं, यहूदियों का भी एक राष्ट्र है, तो 100 करोड़ की आबादी वाले हिंदुओं का अपना राष्ट्र क्यों न हो?\nनेपाल को फिर दिलाएंगे हिंदू राष्ट्र का दर्जा\nनेपाल के कपिलवस्तु जिले के बुटहनिया में विश्व हिंदू महासंघ की बैठक हुई। इसमें कार्यकर्ताओं ने नेपाल को हिंदू राष्ट्र यथावत रखने और राजसत्ता पुन: देश में लागू करने के लिए नेपाल के अंतरिम संविधान 2047 फिर से लाने के लिए पूरे राष्ट्र में अभियान चलाना शुरू कर दिया है।\n‘धारी देवी’ को लेकर उमा ने दी अनशन की चेतावनी\nभाजपा नेता उमा भारती ने उत्तराखंड स्थित धारी देवी मंदिर को बचाने के लिए प्रधानमंत्री से पहल करने का आग्रह किया है। उन्होंने चेतावनी दी है कि यदि उनकी यह मांग नहीं मानी गई तो वे अनशन करने पर मजबूर हो जाएंगी।\nअल्पसंख्यकों के साथ रिश्तों में नया निवेश\nलखनऊ [हरिशंकर मिश्र]। यह अल्पसंख्यकों के साथ बने समाजवादी पार्टी के रिश्तों में नया निवेश है। बजट में मुस्लिम समुदाय के लिए योजनाओं की भरमार कर अखिलेश यादव ने रिश्तों की उस बेल को आगे बढ़ाया है जो उनके पिता मुलायम सिंह यादव ने सपा की रीढ़ मजबूत करने के नजरिए से लगाई थी। सरकार ने अल्पसंख्यकों की शिक्षा के साथ ही हर स्तर पर उन्हें संरक्षित करने की कोशिश की है। दसवीं पास मुस्लिम छात्राओं को शिक्षा व शादी के लिए अनुदान, बुनकरों की कर्जमाफी व मदरसा व मकतबों के आधुनिकीकरण आदि योजनाएं मुस्लिमों के प्रति सरकार के संवेदनात्मक लगाव के प्रतीक के रूप में सामने आई हैं।\nमथुरा में दंगा भड़का, एक की मौत के बाद लगा कर्फ्यू\nकोसीकलां के एक धार्मिक स्थल के बाहर शुक्रवार को हुए मामूली विवाद के बाद भड़के दंगे में दो लोगों की मौत हो गई जबकि दो दर्जन जख्मी हो गए। उपद्रवियों ने करीब चार दर्जन से अधिक दुकानों और मकानों, दो कालेजों को आग के हवाले कर कर दिया। एक दर्जन दुपहिया एवं चौपहिया वाहन फूंक दिए गए। पेट्रोल बम फेंके गए और घर में घुस कर महिलाओं से अभद्रता की गई। दो व्यक्तियों को जिंदा जलाए जाने की भी सूचना है, लेकिन इसकी पुष्टि नहीं हो सकी। शहर में सात घंटे तक गुरिल्ला युद्ध की तरह मचे उपद्रव के बाद शाम पौने सात बजे प्रशासन ने कर्फ्यू लगा दिया। लखनऊ में प्रमुख सचिव गृह आरएम श्रीवास्तव ने हिंसा में दो लोगों के मारे जाने की बात स्वीकार करते हुए कहा कि स्थिति तनावपूर्ण पर नियंत्रण में है।\nआइआइटी ने अल्पसंख्यक छात्रों को अधर में छोड़ा\nनई दिल्ली। आइआइटी-जेईई परीक्षा में ओबीसी आरक्षण के तहत सब कोटा में चयनित अल्पसंख्यक छात्रों का भविष्य अधर में लटक गया है। आंध्र प्रदेश हाई कोर्ट के ताजा फैसले को देखते हुए सभी आइआइटी संस्थानों ने फिलहाल सब कोटा प्रावधान को नजरअंदाज करने का निर्णय लिया है।\nसंविधान संशोधन कर अल्पसंख्यकों से न्याय करे केंद्र...\nहिंदू छात्रों तक हो छात्रवृत्ति योजनाओं का विस्तार...\nदिल्ली में पांडव कालीन मंदिर तोड़ने की 'कोशिश' नाक...\nहिंदू राष्ट्र की स्थापना को गोवा में जुटेंगे हिंदू...\nमथुरा में दंगा भड़का, एक की मौत के बाद लगा कर्फ्यू...


Latest Bridal Chura Designs,चूड़ा डिजाइन,bridal chura latest designs\nये हैं ब्राइडल चूड़ा के लेटेस्ट ट्रेंडी डिजाइंस, देंगे एकदम ग्लैमरस लुक - Chura Designs 2020\nSpardha Mann | May 7, 2019\nपंजाबी दुल्हन के सोलह ऋंगार का एक जरूरी हिस्सा है ब्राइडल चूड़ा। हालांकि इन दिनों न केवल पंजाबी दुल्हनें बल्कि देश के अन्य राज्यों की दुल्हनें भी चूड़ा और कलीरे पहनने लगी हैं। यही वजह है कि हमें विभिन्न डिजाइन और स्टाइल वाले ब्राइडल चूड़ा दिखने लगे हैं। सच कहा जाए तो ब्राइडल चूड़ा ही वह एक्सेसरी है, जो असल में दुल्हन को दुल्हन वाला लुक देती है।\nक्यों पहना जाता है शादी में ब्राइडल चूड़ा\nइन लाल और सफेद चूड़ियों का भारतीय दुल्हन की जिंदगी में गहरा महत्व है। ऐसा इसलिए क्योंकि ब्राइडल चूड़ा को सुहाग का प्रतीक चिह्न माना जाता है। न सिर्फ पंजाबी दुल्हनें, बल्कि इन ब्राइडल चूड़ियों के विभिन्न रूपों को दूसरी दुल्हनें भी पहनती हैं। जैसे बंगाली दुल्हनें पोला साखा पहनती हैं। बॉलीवुड हीरोइनों में दीपिका पादुकोण, सोनम कपूर, प्रियंका चोपड़ा, अनुष्का शर्मा ने भी ब्राइडल चूड़ा पहन कर इसके ट्रेंड को आगे बढ़ाने का काम किया है। ब्राइडल चूड़ा की खासियत यह भी है कि यह न केवल ट्रेडिशनल बल्कि वेस्टर्न ड्रेसेज के साथ भी जंचता है। यह इतना स्टाइलिश लुक देता है कि आज हर दुल्हन इसे पहनना चाहती है।\nचूड़ा चढ़ाना समारोह\nब्राइडल चूड़ा का सांस्कृतिक महत्व भी है, जिसे दुल्हन की मां के परिवार की ओर से आशीर्वाद के तौर पर माना जाता है। कलीरे और चूड़ा समारोह को सबसे अधिक भावनात्मक प्री- वेडिंग रस्म- रिवाज के तौर पर माना जाता है, जहां होने वाली दुल्हन अपने मामा जी की ओर से प्यार, प्रशंसा और आशीर्वाद के तौर पर चूड़ा ग्रहण करती है। हल्दी समारोह के समय ही यह रस्म निभाई जाती है। सबसे पहले चूड़ा के सेट को दूध और गुलाब की पंखुड़ियों वाले बर्तन में डुबोया जाता है ताकि उन्हें पहनना आसान हो जाए। इसके बाद दुल्हन के मामा जी और पूरा परिवार चूड़ा को आशीर्वाद देते हैं, उसके बाद ही दुल्हन को चूड़ा चढ़ाने का समारोह अदा किया जाता है। रिवाज के अनुसार, दुल्हन चूड़ा को सिर्फ शादी के समारोह के दौरान ही देख सकती है, यही वजह है कि पूजा के दौरान दुल्हन के रिश्तेदार चूड़ा को कपड़े से बांध कर ढक देते हैं। यह रस्म दुल्हन को रुला देती है क्योंकि इस रस्म से यह पक्का हो जाता है कि अब वह अपने घर से जल्दी ही विदा होने वाली है। अमूमन ब्राइडल चूड़ा में 21 चूड़ियों का सेट होता है, जो एक शुभ नंबर माना जाता है।\nचूड़ा चढ़ाने के समारोह के बाद दुल्हन की बहनें और सहेलियां ब्राइडल चूड़ा में कलीरे बांधती हैं। दुल्हन कलीरे को अपनी बहनों और सहेलियों पर गिराने की कोशिश करती है। जिस लड़की पर भी कलीरे का कोई टुकड़ा गिरता है, कहा जाता है कि दुल्हन बनने की अगली बारी उसी की है।\nदेखिए दीपिका- रणवीर की हल्दी और चूड़ा सेरेमनी की तस्वीरें\nलेटेस्ट ब्राइडल चूड़ा डिजाइन - Bridal Chura Latest Designs\nइन दिनों का नया ट्रेंड है अपने लहंगे के साथ ब्राइडल चूड़ा को मैच करके पहनना क्योंकि सभी दुल्हनें परंपरागत लाल या मैरून ब्राइडल चूड़ा नहीं पहनना चाहती हैं। यदि आप भी उन दुल्हनों में से हैं, जो विभिन्न डिजाइन और आइडिया वाले ब्राइडल चूड़ा की खोज में हैं तो आपके लिए यह जानना जरूरी है कि इन दिनों कई डिजाइन और स्टाइल में ब्राइडल चूड़ा बाजार में मिल रहे हैं।\nकुंदन ब्राइडल चूड़ा - Kundan Bridal Chooda\nशादी का मतलब ही चमक और दमक से है तो क्यों न आप अपनी शादी पर चमकने वाले ब्राइडल चूड़ा पहनें। यदि आपके लहंगा या चोली पर कुंदन का काम है तो इस कुंदन ब्राइडल चूड़ा को आपके लिए ही डिजाइन किया गया है।\nनाम लिखा ब्राइडल चूड़ा - Name Written Bridal Chura\nपर्सनलाइज्ड ब्राइडल चूड़ा थोड़े महंगे होते हैं लेकिन दूल्हे और दुल्हन का नाम लिखा ब्राइडल चूड़ा खास दिखता है और खूबसूरत भी। इसे अपनी मेहंदी पर लिखे नाम के साथ मैच करके पहनिए, सबकी नजरें आपके चेहरे के साथ आपके चूड़ा पर भी होंगी। लेकिन ध्यान यह रखना है कि इसके साथ आप कलीरे सिंपल ही पहनें ताकि चूड़ा ही फोकस में बना रहे और इसका अपना स्टेटमेंट रहे। इस तरह का चूड़ा पहनने के लिए आपको कुछ समय पहले से ही योजना बनानी होगी क्योंकि चूड़ा को पर्सनलाइज्ड करने के लिए आपको पहले से ही ऑर्डर देना होगा। कम से कम एक महीने पहले तो इसे बनाने के लिए ऑर्डर जरूर दे दें।\nफ्लोरल कड़ा के साथ ब्राइडल चूड़ा - Bridal Brace With Floral Chooda\nफ्लोरल कड़ा खूबसूरत और अनोखा दिखता है। इसके साथ आप सिंपल लाल या मैरून रंग का ब्राइडल चूड़ा पहनें। सबसे अच्छी बात तो यह है कि फ्लोरल कड़ा के साथ चूड़ा का यह कॉम्बिनेशन ट्रेडिशनल और वेस्टर्न दोनों तरह की ड्रेसेज के साथ अच्छा दिखता है क्योंकि आपको शादी के बाद भी कुछ समय तक चूड़ा पहनना पड़ता है।\nट्रेडिशनल मैरून ब्राइडल चूड़ा - Traditional Maroon Bridal Chooda\nयदि आपको ट्रेडिशनल चीजें पसंद हैं और आप अपनी शादी भी ट्रेडिशनल स्टाइल से कर रही हैं तो ज्यादा एक्सपेरिमेंट करने की जरूरत नहीं है। आप अपने लिए ट्रेडिशनल मैरून ब्राइडल चूड़ा पसंद कर लीजिए, जो मैरून या लाल रंग के ब्राइडल लहंगा से मैच करता है। इसकी दूसरी खास बात यह है कि इसे शादी के बाद भी कैरी करना आसान रहता है।\nब्यूटिफुल रेड ब्राइडल चूड़ा - Beautiful Red Bridal Chooda\nलाल रंग का ब्राइडल चूड़ा क्लासिक लुक देता है और पहनने में कंफर्टेबल भी रहता है। आप इसे किसी भी ओवर साइज्ड कलीरे के साथ मैच करके पहन सकती हैं, यह काफी ग्लैमरस दिखता है। लाल रंग के लहंगे के साथ यह कमाल का दिखता है और यदि इसमें हरे रंग के छोटे डिजाइन भी बने हों तो क्या कहने! आप लाल रंग के ब्राइडल लहंगे को हरे रंग के नेकपीस और इस तरह के रेड ब्राइडल चूड़ा के साथ पहन सकती हैं।\nटॉप ब्राइडल मेकअप आर्टिस्ट\nलटकन वाला ब्राइडल चूड़ा - Pendant Bridal Chura\nलाल रंग की चूड़ियों के साथ जर्कन चूड़ियां और इनके साथ तीन बड़े कड़े होते हैं, जिनके साथ लटकन अटैच्ड रहता है। यदि आपके लहंगे पर स्टोन वर्क किया हुआ है तो यह ब्राइडल चूड़ा सेट आपके लिए परफेक्ट है। साथ में स्लीक कलीरे कमाल के दिखेंगे।\nजयपुर के इन बाज़ारों में मिलेंगे ‘पद्मावती’ दीपिका और ‘जोधा बाई’ ऐश्वर्या जैसे राजसी आभूषण\nपर्ल ब्राइडल चूड़ा - Pearl Bridal Chura\nयदि आपकी पसंद में एलीगेंट और पॉलिश्ड चीजें शामिल हैं तो पर्ल चूड़ा आपके लिए बना है। आधुनिकता के साथ पारंपरिकता का यह मेल उस लहंगे के साथ अच्छा लगेगा, जिसका सिल्हुट कंटेम्पररी हो। यह हल्के रंग वाले लहंगे के साथ भी जंचेगा क्योंकि लाल रंग के साथ सफेद मोती का कॉन्ट्रास्ट सबल के साथ मॉडर्न लुक देता है।\nकोरल पिंक ब्राइडल चूड़ा - Coral Pink Bridal Chooda\nयदि आप उन दुल्हनों में शामिल हैं, जिन्हें एक्पेरिमेंट और इनोवेशन पसंद है तो यह ब्राइडल चूड़ा आपके लिए है। यह आपके वेडिंग लुक को पूरा करता है। यदि आपने कोरल लहंगा पहना है तो कोरल चूड़ा जरूर पहनना चाहिए। यह काफी स्टाइलिश दिखता है।\nहर मौके पर अलग दिखने के लिए पहनें ये 30 ग्लैमरस डिजाइनर पंजाबी सूट\nबेबी पिंक ब्राइडल चूड़ा - Baby Pink Bridal Chooda\nगुलाबी रंग यदि आपका पसंदीदा रंग है तो जाहिर सी बात है कि आप लहंगा भी गुलाबी ही लेंगी। इस गुलाबी लहंगे के साथ भला लाल या मैरून ब्राइडल चूड़ा कहां अच्छा दिखेगा। इसके साथ बेबी पिंक ब्राइडल चूड़ा जबर्दस्त दिखेगा, जैसा कि मीरा राजपूत कपूर ने शाहिद कपूर के साथ अपनी शादी में पहना था। देखा जाए तो यह बेबी पिंक ब्राइडल चूड़ा न सिर्फ गुलाबी बल्कि मिंट ग्रीन, पेल ब्लू, बेज, गोल्ड, ऑफ व्हाइट जैसे हल्के रंग के सारे लहंगों के साथ मैच करेगा।\nफोटो वाला ब्राइडल चूड़ा - Bridal Chooda With Photo\nनाम लिखा ब्राइडल चूड़ा दुल्हनों की पहली पसंद रहा है लेकिन अब नया ट्रेंड फोटो चूड़ा का है। इसमें दूल्हा और दुल्हन की स्टैम्प साइज की फोटो लगी रहती है। यह काफी बेहतरीन और खूबसूरत लुक देता है, जिसे आप पूरे जीवन संभाल कर रख सकती हैं।\nदुल्हन बनने वाली हैं तो ब्यूटी एक्सपर्ट से जानें ब्राइडल लुक्स के लेटेस्ट ट्रेंड्स\nस्लीक डिजाइनर कुंदन ब्राइडल चूड़ा - Sleek Designer Kundan Bridal Chooda\nजिन दुल्हनों को भारी चीजें नहीं बल्कि स्लीक चीजें पसंद हैं, उनके लिए स्लीक डिजाइन वाले कुंदन ब्राइडल चूड़ा सही चॉइस हैं। यह काफी रीगल और रॉयल फील भी देता है, जिसे सादी लाल चूड़ियों के साथ पहना जा सकता है।\nस्टोन स्टडेड ब्राइडल चूड़ा - Stone Studded Bridal Chooda\nस्टोन स्टडेड ब्राइडल चूड़ा काफी स्टाइलिश दिखता है, साथ ही ट्रेडिशनल भी। इस पर व्हाइट कलर के स्टोन्स लगे रहते हैं। आगे- पीछे पहनने वाले कंगन में ढेर सारे स्टोन्स जड़े रहते हैं, जिसमें व्हाइट के साथ रेड कलर के स्टोन को जड़वाया जा सकता है।\nसोना खरीदने का मूड बना रहे हैं तो इन बातों का रखें खास ध्यान\nब्राइडल चूड़ा खरीदते समय किन बातों का रखें ध्यान - Things To Remember While Buying A Bridal Chooda\nब्राइडल चूड़ा खरीदने के कई विकल्प हैं। दिल्ली में करोल बाग, लाजपत नगर, चांदनी चौक, राजौरी गार्डन, तिलक नगर, लक्ष्मी नगर आदि जगहों पर हर स्टाइल के ब्राइडल चूड़ा मिलते हैं। ट्रेडिशनल दुल्हन के लिए आयवरी चूड़ियां और मॉडर्न दुल्हन के लिए क्रिस्टल जड़ित चूड़ियां खास हैं। ब्राइडल चूड़ा खरीदते समय चूड़ा सेट में से पहली और अंतिम चूड़ी जरूर पहन कर देख लें। इससे साइज का सही पता चल जाता है। याद रखिए कि आप वही चूड़ा सेट खरीदें, जिसे आप अपनी शादी वाले दिन और बाद के दिनों में भी आसानी से पहन सकें।\nऑनलाइन कैसे खरीदें ब्राइडल चूड़ा - How To Buy Bridal Chura Online\nयदि आप लेटेस्ट ब्राइडल चूड़ा खरीदना चाहती हैं तो ऑनलाइन कई वेबसाइट्स हैं, जहां ये उपलब्ध हैं। आपको वहां कीमत और स्टाइल दोनों का आइडिया मिल जाएगा। यूं तो कई वेबसाइट्स पर ब्राइडल चूड़ा मिल जाते हैं लेकिन एमेजॉन विश्वास के लिए बेहतरीन है। यहां से ब्राइडल चूड़ा खरीदने के बाद यदि आपको पसंद नहीं भी आता है तो वहां वापस करने के विकल्प रहते हैं।\nब्राइडल चूड़ा डिजाइन को लेकर अकसर पूछे जाने वाले आम सवाल- जवाब - FAQ's\nक्यों पहना जाता है ब्राइडल चूड़ा?\nब्राइडल चूड़ा सुहाग का प्रतीक है। यह फर्टिलिटी और समृद्धि का भी प्रतीक है। इसे अपने पति के स्वस्थ और संतुष्ट जीवन की कामना के लिए पहना जाता है।\nब्राइडल चूड़ा सेट में कितनी चूड़ियां होती हैं?\nब्राइडल चूड़ा सेट में 21 चूड़ियां होती हैं। हालांकि अब कुछ दुल्हनें 11 चूड़ियां भी पहनने लगी हैं।\nब्राइडल चूड़ा को कितने दिनों तक पहना जाना चाहिए?\nब्राइडल चूड़ा को7दिन, 21 दिन, 40 दिन, 90 दिन या एक साल तक पहना जा सकता है।\nक्या ब्राइडल चूड़ा का साइज सामान्य दिनों में पहने जाने वाली चूड़ियों के साइज का ही होता है?\nयदि आपकी सोने की चूड़ियों का साइज 2.4 है तो आपको ब्राइडल चूड़ा 2.6 का लेना चाहिए।\nब्राइडल चूड़ा को कपड़े से क्यों ढक दिया जाता है?\nरिवाज के अनुसार, दुल्हन चूड़ा को सिर्फ शादी के समारोह के दौरान ही देख सकती है, यही वजह है कि पूजा के दौरान दुल्हन के रिश्तेदार चूड़ा को कपड़े से बांध कर ढक देते हैं।\nड्रीम डेस्टिनेशन वेडिंग के लिए परफेक्ट जगह


डोमिनिका कोर्ट में वकील का दावा- चोकसी को किया गया टॉर्चर, किडनैप की हुई कोशिश\nMehul Choksi Case: डोमिनिका कोर्ट में वकील का दावा- मेहुल चोकसी को किया गया टॉर्चर, किडनैप की हुई कोशिश\nMehul Choksi Case: याचिका में हीरा कारोबारी के वकील ने आरोप लगाए हैं कि उनके शरीर पर 'यातना के निशान' थे. साथ ही यह भी कहा गया है कि चोकसी को एंटीगा और बारबुडा से उनकी इच्छा के खिलाफ 'जबरदस्ती उठाया' गया है.\nLast Updated: June 1, 2021, 2:17 PM IST\nनई दिल्ली. डोमिनिका में गिरफ्तार हुए भगोड़े हीरा कारोबारी मेहुल चोकसी (Mehul Choksi) ने बचने के लिए कानून का सहारा लिया है. मीडिया रिपोर्ट के अनुसार, चोकसी की लीगल टीम ने डोमिनिका में हैबियस कॉर्पस पिटीशन दाखिल की है. इसके तहत गिरफ्तार किए गए व्यक्ति को पहले जज या अदालत के सामने पेश करना होता है. चोकसी के वकील ने यातना दिए जाने के आरोप लगाए हैं.\nचोकसी की लीगल टीम ने डोमिनिका में अदालत का रुख किया है. समाचार एजेंसी एएनआई के मुताबिक, इस बात की पुष्टि चोकसी के वकील विजय अग्रवाल ने की है. याचिका में हीरा कारोबारी के वकील ने आरोप लगाए हैं कि उनके शरीर पर 'यातना के निशान' थे. साथ ही यह भी कहा गया है कि चोकसी को एंटीगा और बारबुडा से उनकी इच्छा के खिलाफ 'जबरदस्ती उठाया' गया है.\nएएनआई के मुताबिक, डोमिनिका में चोकसी के वकील वेन मार्श ने बताया कि भगोड़े हीरा कारोबारी को कानूनी प्रतिनिधि मिलने का अधिकार है और ऐसा नहीं किया जाना मानवाधिकार का उल्लंघन है. मार्श ने एएनआई से बातचीत में कहा, '...पहली बात, चोकसी को कानूनी प्रतिनिधित्व का अधिकार है. चाहे वह एंटीगा या डोमिनिका में हो. तथ्य यह है कि वह एंटीगा का नागरिक है, भारत का नहीं.'\nमार्श ने बताया, 'मैंने एंटीगा के प्रधानमंत्री गैस्टन ब्राउन को आज सुबह कहते हुए सुना कि उन्होंने डोमिनिकन सरकार को आदेश दिए है...जरूरी रूप से चोकसी को भारत ले जाना चाहिए, क्योंकि अगर वह एंटीगा आता है, तो उसके बाद संवैधानिक सुरक्षा होगी.' वकील ने बताया कि चोकसी उनके पास इसलिए आए थे, क्योंकि एंटीगा से अपहरण किए जाने के बाद वे केवल उनसे ही बात कर सकते थे. मार्श ने कहा, 'मेरे क्लाइंट की तरफ से एक आदेश मिला है कि इस मामले को लोगों के नजर में लाना जरूरी है और एक वकील होने के नाते मैं उन्हें वह कानूनी सुरक्षा दिलाने के लिए जो कर सकता हूं करूंगा, जिसके वे अधिकारी हैं.'\nक्या है मेहुल चोकसी मामला?\nचोकसी और उसके भतीजे नीरव मोदी पर पंजाब नेशनल बैंक में लेटर्स ऑफ अंडरटेकिंग के जरिए 13 हजार 500 करोड़ रुपये के घोटाले का आरोप है. मोदी फिलहाल लंदन की जेल में बंद है. वह भी लगातार भारत में प्रत्यर्पण की कोशिशों को चुनौतियां दे रहा है. दोनों के खिलाफ सीबीआई जांच जारी है. चोकसी ने साल 2017 में एंटीगा और बारबुडा की नागरिका हासिल की थी और जनवरी 2018 को वह भारत से भाग गया था.


Big News For Farmers, Banks Issued 70 Lakh 32,000 Kisan Credit Cards To Avoid Any Problem In Kharif Sowing-किसानों के लिए बड़ी खबर, बैंकों ने जारी किए 70.32 लाख किसान क्रेडिट कार्ड - First Eye News\nHome आर्थिक Big News For Farmers, Banks Issued 70 Lakh 32,000 Kisan Credit Cards...\nBig News For Farmers, Banks Issued 70 Lakh 32,000 Kisan Credit Cards To Avoid Any Problem In Kharif Sowing-किसानों के लिए बड़ी खबर, बैंकों ने जारी किए 70.32 लाख किसान क्रेडिट कार्ड\nबैंकों (Banks) ने किसानों को खरीफ के दौरान बुवाई (Kharif Crop) जरूरतों को पूरा करने के लिये 62,870 करोड़ रुपये की ऋण सीमा के साथ 70.32 लाख किसान क्रेडिट कार्ड (Kisan Credit Card) जारी किये हैं. केंद्रीय वित्त मंत्री (Finance Minister) निर्मला सीतारमण (Nirmala Sitharaman) ने ट्विटर पर लिखा है कि 30 जून, 2020 की स्थिति के अनुसार आत्मनिर्भर पैकेज के तहत कुल2लाख करोड़ रुपये के सस्ते कर्ज के तहत 62,870 करोड़ रुपये की ऋण सीमा के साथ 70.32 लाख किसान क्रेडिट कार्ड जारी किये गये हैं.\nउल्लेखनीय है कि सरकार ने मई में मछुआरों और पशुपालन उद्योग से जुड़े कृषक समेत 2.5 करोड़ किसानों को किसान क्रेडिट कार्ड के जरिये2लाख करोड़ रुपये का रियायती कर्ज देने की घोषणा की थी.\nम्यूचुअल फंड पर स्टांप शुल्क का खुदरा निवेशकों पर कोई असर नहीं: विशेषज्ञ\nसभी तरह के म्यूचुअल फंड (Mutual Fund) की खरीदारी पर बुधवार से स्टांप शुल्क लगना शुरू हो जायेगा. हालांकि, विशेषज्ञों का मानना है कि यह शुल्क बहुत कम दर पर लगाया गया है और इसका आम निवेशकों पर या तो बहुत कम अथवा कोई प्रभाव नहीं होगा. म्यूचुअल फंड खरीदने, लाभांश के पुनर्निवेश और एक से दूसरे म्यूचुअल फंड में जाने पर बुधवार से 0.005 प्रतिशत की दर से स्टांप शुल्क देना होगा. विशेषज्ञों का मानना है कि इसका आम निवेशकों पर बहुत मामूली अथवा कोई असर नहीं होगा. म्यूचुअल फंड की खरीदारी के अलावा बाजार में अथवा बाजार बंद होने के बाद एक डिमैट खाते से दूसरे डिमैट खाते में यूनिटों के हस्तांतरण पर 0.015 प्रतिशत की दर से स्टांप शुल्क लगेगा. हालांकि, म्यूचुअल फंड यूनिटों के विमोचन यानी समयावधि समाप्त होने पर उनकी सुपुर्दगी पर स्टांप शुल्क नहीं देना होगा.\nयह भी पढ़ें: निजी यात्री ट्रेनें शुरू करने को हरी झंडी, 109 रूटों पर दौड़ेंगी 151 प्राइवेट ट्रेन\nआशिका वेल्थ एडवाइजर के सीईओ एवं सह- संस्थापक अमित जैन ने कहा कि स्टांप ड्यूटी का म्यूचुअल फंड निवेशकों पर मुश्किल से ही कोई असर होगा क्योंकि यह बहुत ही कम दर पर है. इसका कोई असर नहीं होगा. प्राइम इन्वेस्टर की सह- संस्थापक विद्या बाला ने कहा कि खुदरा निवेशकों पर इसका बहुत मामूली या फिर कोई प्रभाव नहीं होगा. खुदरा निवेशक यदि तीन माह के भीतर म्यूचुअल फंड में करोड़ों रुपये का निवेश करते हैं तभी उनपर इस स्टांप शुल्क का कुछ असर हो सकता है. अन्यथा इस शुल्क का खुदरा निवेशकों पर कोई असर नहीं होगा. हालांकि, क्वंटम म्युचुअल फंड के सीईओ जिम्मी पटेल ने कहा कि म्युचुअल फंड में निवेश करने वाले निवेशकों पर स्टांप ड्यूटी शुल्क का असर होगा. अब उन्हें स्टांप ड्यूटी काटने के बाद ही यूनिट आवंटित किये जायेंगे.\nवहीं सैम्को सिक्युरिटीज में रेंकएमएफ के प्रमुख ओंकेश्वर सिंह ने कहा कि इसका असर यूनिट रखने की अवधि पर निर्भर करेगा. लंबे समय के निवेशकों पर मामूली असर होगा. बाला ने स्टांप शुल्क के असर के बारे में बताया कि स्टांप ड्यूटी काटने के बाद ही यूनिट आवंटित किये जायेंगे. उदाहरण के तौर पर प्रत्येक एक लाख रुपये की खरीद पर निवेशकों को पांच रुपये का भुगतान करना होगा. इस लिहाज से एक लाख रुपये के निवेश पर 99,995 रुपये के यूनिट आवंटित किये जायेंगे. भारतीय स्टांप अधिनियम 1899 में संशोधन के कारण स्टांप ड्यूटी लगाने का प्रावधान किया गया है. वित्त विधेयक 2019 के जरिये यह प्रावधान किया गया। इसके तहत म्यूचुअल फंड सहित प्रतिभूति बाजार के सभी साधनों पर स्टांप शुल्क लिया जायेगा. यह नौ जनवरी से लागू होना था लेकिन सरकार ने बाद में इसे एक जुलाई तक के लिये स्थगित कर दिया था.


Who Is Masood Azhar UNSC Global Terrorist: Who is Pakistan JeM Chief Masood Azhar whom UN Security Council declared global terrorist, India diplomatic victory कौन है मौलाना मसूद अजहर जिस , पाकिस्तानी आतंकी व जैश ए मोहम्मद चीफ को संयुक्त राष्ट्र ने अंतरराष्ट्रीय आतंकवादी घोषित किया\nWho Is Masood Azhar UNSC Global Terrorist: कौन है मौलाना मसूद अजहर जिस पाकिस्तानी आतंकी व जैश ए मोहम्मद चीफ को संयुक्त राष्ट्र ने अंतरराष्ट्रीय आतंकवादी घोषित किया\nWho Is Masood Azhar UNSC…\nWho Is Masood Azhar UNSC Global Terrorist: पठानकोट एयरबेस अटैक, पुलवामा में सीआरपीएफ कैंप, भारतीय संसद हमलों का मास्टर माइंड मसूद अजहर को यूएन द्वारा सयुंक्त राष्ट्र (यूएन) द्वारा वैश्विक आतंकवादी घोषित कर दिया गया है. कंधार प्लेन हाईजेक के पीछे की वजह मसूद अजहर के बारे में जानें कौन है ये खूंखार आंतकवादी.\nआतंकी संगठन जैश ए मोहम्मद के सरगना मौलाना मसूद\nनई दिल्ली. पुलवामा आंतकी हमला, भारतीय संसद अटैक हमले का मास्टर माइंड और जैश-ए-मोहम्मद का सरगना मौलाना मसूद अजरह को संयुक्त राष्ट्र (यूएन) द्वारा वैश्विक आतंकवादी घोषित कर दिया गया है. पाकिस्तान के इस खूंखार आतंकवादी को चीन के विरोध हटाए जाने के बाद यूएन ने मसूद को ब्लैक लिस्ट में डाल दिया है. उसे अंतरराष्ट्रीय आतंकवादी घोषित करने के लिए भारत लंबे समय से प्रयास कर रहा है. जानिए कौन है जैश-ए-मोहम्मद का प्रमुख मसूद अजहर.\nजैश-ए-मोहम्मद के मुखिया मौलाना मसूद अजहर का पिता था सरकारी स्कूल में हैडमास्टर.\nमौलाना मसूद अजहर का पिता सरकारी स्कूल में टीचर थे. उसके 11 बहन भाई है. मसूद का जन्म पाकिस्तान के बाहावलपुर में 1968 को हुआ था. जिसका परिवार डेयरी का काम करता था. उसने अपनी पढ़ाई कराची के जामिया उलूम अल इस्लामिया से की. मसूद अजहर ने 2000 में जैश-मोहम्मद नाम के आतंकी संगठन की स्थापना की जिसका मकसद भारत में आंतकी घटनाओं को अंजाम देना और कश्मीर को आजाद करवाना है.\nपठानकोट एयरबेस अटैक, पुलवामा में सीआरपीएफ कैंप, भारतीय संसद हमलों का मास्टर माइंड हैं मसूद अजहर\nमौलाना मसूद अजहर खूंखार आतंकवादी है जिसने भारत में कई आतंकवादी घटनाओं की जिम्मेवारी ली. हाल में ही भारत में पुलवामा अटैक की जिम्मेवारी मसूद अजर ने ली जिसमें केंद्रीय रिजर्व पुलिस बल के 40 जवान शहीद हो गए. उससे पहले 2016 में पंजाब के पठानकोट स्थित एयरबेस में आतंकी हमला हुआ था. जिसमें सात सुरक्षाकर्मी शहीद हुए थे, जबकि 37 घायल हो गए थे. इससे पहले 13 दिसंबर 2001 को इसी समूह ने भारतीय संसद को अपना निशाना बनाया. इस हमले में संसद भवन के गार्ड, दिल्ली पुलिस के जवान समेत कुल9लोग शहीद हुए थे.\nकंधार प्लेन हाईजेक के पीछे भी मसूद अजहर ही था वजह\nबीजेपी की अटल बिहारी वाजपेयी सरकार के दौरान कंधान प्लेन हाईजेक की घटना हुई थी. नेपाल के काठमांडू में त्रिभुवन इंटरनेशनल एयरपोर्ट से 24 दिसंबर 1999 को शाम साढ़े5बजे इंडियन एयरलाइंस का विमान दिल्ली के रवाना हुआ था. इस प्लेन को पांच पाकिस्तानी आतंकियों ने अपना शिकार बनाया जिसमें कुल 178 लोग सवार थे. इस प्लेन को हाईजैक कर लाहौर और दुबई होते हुए अफगानिस्तान के शहर कांधार ले जाया गया. तब आंतकवादियों ने विमान में मौजूद मासूमों की जिंदगी के बदले भारतीय जेलों में कैद 35 आतंकवादियों की मांग की थी. भारतीय सरकार और आतंकवादियों के बीच चली सौदेबाजी के बाद तीन खूंखार आतंकवादियों को छोड़ा गया जिसमें ये मौलाना मसूद अजहर भी शामिल था.


जानिये क्या हर महिला को होता है एक जैसा लेबर पेन ? - Tinystep\nजानिये क्या हर महिला को होता है एक जैसा लेबर पेन ?\nगर्भावस्था हर महिला के लिए एक अनमोल अनुभव होता है, अपने शिशु को नौ महीने अपने अंदर महसूस करना किसी भी महिला के लिए एक ऐसा अनुभव होता है जिसे शब्दों में शायद ही बयां किया जा सके। यह पल जितना ख़ास होता है उतना ही मुश्किलों भरा भी और सबसे ज़्यादा मुश्किल पल होता है प्रसव पीड़ा का वक़्त। यह वो वक़्त होता है जिससे हर गर्भवती महिला को गुज़ारना पड़ता है लेकिन एक सवाल जो शायद कभी ना कभी आपके मन में आया होगा, वो यह की क्या हर गर्भवती महिला प्रसव पीड़ा एक जैसा महसूस करती हैं। हर महिला की गर्भावस्था अलग होती है जैसे - किसी को गर्भावस्था के दौरान ज़्यादा भूख लगती है किसी को कम वैसे ही हर महिला प्रसव पीड़ा के वक़्त भी अलग-अलग तरह के दर्द का अनुभव करती है। इसलिए आज इस ब्लॉग के ज़रिये हम आपको लेबर पेन के बारे में ही बता रहे हैं।\nलेबर पेन में होती है असमानता।\nरिसर्च के अनुसार ऐसा मानना है की हर महिला में अलग-अलग तरीकों से होता है लेबर पेन, किसी को कम होता है तो किसी को ज़्यादा वहीं कुछ महिलाओं का कहना है की इस दौरान कुछ समझ नहीं आता।\nइसके अलावा लेबर पेन के दौरान ना सिर्फ पेट में बल्कि कई अन्य जगहों पर अलग-अलग तरह के दर्द का अनुभव भी होता है।\n1. कुछ महिलाओं का कहना है की लेबर पेन के दौरान ना सिर्फ पेट में बल्कि पीठ और कमर में भी काफ़ी दर्द होता है और कई महिलाएं तो पेट दर्द से ज़्यादा पीठ और कमर के दर्द से परेशान थीं।\n2. बहुत से मामलों में लेबर पेन के दौरान महिलाओं को पेट में चुभन की समस्या भी महसूस हो चुकी है। कई महिलाओं का ऐसा कहना था की लेबर पेन के दौरान कुछ गर्म चाक़ू जैसी चीज़ चुभा रहा हो जो चुभन धीरे-धीरे पुरे पेट में फैलने लगती है।\n3. वहीं कुछ महिलाओं को सबसे ज़्यादा दर्द निचले हिस्से यानी मूत्रमार्ग में महसूस होता है, इसके अलावा उनको पैरों में दर्द की भी शिकायत होती है जो की बहुत ही कष्टदायी होता है। इसके अलावा उन्हें निचले हिस्से में जलन की भी शिकायत होती है।\n4. बहुत सी महिलाओं ने क्रैम्प्स यानी ऐंठन की बात भी कही, किसी ने पीरियड्स के दौरान जैसी क्रैम्प्स का अनुभव किया तो वहीं किसी महिला ने गैस और पेट में इन्फेक्शन के दौरान होने वाले ऐंठन की तरह महसूस किया।\n5. थकावट की बात हर महिला में लगभग समान थी क्यूंकि एक बच्चे को जन्म देना कोई आसान काम नहीं होता, इस दौरान महिलाएं निचले हिस्से में दबाव महसूस करती हैं इसके अलावा वो घंटो दर्द को सेहती हैं और उनका खून भी काफ़ी बह जाता है जिस कारण उनको काफ़ी कमज़ोरी और थकावट भी होती है।\nभले ही हर महिला को अलग-अलग लेबर पेन का अनुभव होता हो लेकिन नौ महीने बाद और घंटो के दर्द को सहने के बाद जब एक माँ अपने शिशु को अपने सामने देखती है तो वह ख़ुशी का अनुभव हर महिला को एक सा ही होता है और इस ख़ुशी को पाने के बाद हर महिला अपने दर्द को भूल जाती है।


udaydinmaan, News Jagran, Danik Uttarakhand, Khabar Aaj Tak,Hindi News, Online hindi news एसबीआई का तोहफा : 25 करोड़ ग्राहकों को मिलेगा फायदा !\nनई दिल्ली। देश के सबसे बड़े बैंक स्टेट बैंक ऑफ इंडिया (एसबीआई) ने करोड़ों ग्राहकों को राहत दी है. बैंक ने अकाउंट बैलेंस मेंटेन नहीं करने पर लगने वाली पेनल्टी में भारी कटौती की है. बैंक ने चार्ज में 75 फीसदी तक कमी की है. ये कटौती सेविंग अकाउंट पर लागू होगी. नई दरें 1 अप्रैल 2018 से लागू होंगी. ऐसे में अब किसी भी कस्टमर को 15 रुपए से ज्यादा पेनल्टी नहीं देनी पड़ेगी. अभी तक यह अधिकतम 50 रुपए थी.\nएसबीआई ने हाल ही में डिपॉजिट रेट और लेंडिंग रेट में बढ़ोतरी की थी. हाल ही में एसबीआई ने लोन की दरें 0.25 फीसदी तक बढ़ा दी थी. एसबीआई ने एमसीएलआर (मार्जिनल कॉस्ट ऑफ फंड आधारित लेंडिंग रेट) की दरों में बढ़ोतरी की थी. इसी दर को आधार बनाकर बैंक लोन देते हैं. इसके चलते होम लोन, ऑटो लोन और पर्सनल लोन जैसे सभी लोन महंगे हो गए.\nएसबीआई ने3साल की एमसीएलआर दरों को 8.10 फीसदी से बढ़ाकर 8.35 फीसदी किया था. इसी तरह दो साल की एमसीएलआर दरों को 8.05 फीसदी से बढ़ाकर 8.25 फीसदी कर दिया था. एक साल की एमसीएलआर दर 7.95 फीसदी से बढक़र 8.15 फीसदी हो गई है. अप्रैल 2016 के बाद पहले बार एसबीआई ने दरों में बढ़ोतरी की थी.\n← खुलासा : नोटबंदी के बाद यहां लगा रहे हैं पैसा भारतीय\nपता नहीं फिल्मों में काम करूंगी या नहीं: करिश्मा कपूर →\nएंबुलेंस न मिलने से पुत्र का शव गोद में लेकर गई महिला\nAugust 18, 2017 Hindi News Comments Off on एंबुलेंस न मिलने से पुत्र का शव गोद में लेकर गई महिला


दो दिन में 4.30 करोड़ की FD एक करोड़ में कर दी गई कन्वर्ट\nसुशांत केस: दो दिन में 4.30 करोड़ की FD तोड़कर एक करोड़ में कर दी गई कन्वर्ट\nby Jr. Staff\t September 16, 2020\nमुंबई: अभिनेता सुशांत सिंह राजपूत की मौत के मामले में सीबीआई, ईडी और एनसीबी की जांच लगातार जारी है। लेकिन, अभी तक सुशांत की मौत की गुत्थी नहीं सुलझ पाई है। वहीं इस केस में अब तक कई बड़े खुलासे हो चुके हैं। इस बीच ईडी को जांच में पता चला है कि सुशांत सिंह राजपूत की 4.5 करोड़ की दो एफडी को 48 घंटों के अंदर 1 करोड़ में कन्वर्ट कर दिया था।\nसूत्रों के मुताबिक, सुशांत के बैंक अकाउंट से2नए फिक्स्ड डिपॉजिट कराई थी। जिसमें एक एफडी 26 नवंबर को2करोड़ की और दूसरी एफडी 2.5 करोड़ की थी। यानि कि कुल मिलाकर 4.5 करोड़ की एफडी कराई गई। जिसके 48 घंटो के अंदर ही दोनों एफडी को 1 करोड़ में कन्वर्ट करा दिया गया था।\nवहीं अब तक हुई जांच के दौरान जहां सुशांत के खातों में करोड़ों रुपए अभी भी होने का पता चला है। साथ ही ये भी पता चला है कि सुशांत के खाते से एक ऐसे फ्लैट की किस्ते भरी जा रही है, जिसमें उनकी एक पूर्व गर्लफ्रेंड रहती है। ईडी अब तक की आई सभी जानकारियों की सत्यता की जांच कर कर रहा है।\nईडी ने FD को लेकर पूछे रिया से सवाल\nजानकारी है कि, ईडी ने इन एफडी को लेकर सुशांत की गर्लफ्रेंड रिया चक्रवर्ती और श्रुति मोदी से सवाल पूछे हैं। सूत्रों के मुताबिक, श्रुति ने जवाब में कहा कि इस बारे में उसे कुछ जानकारी नहीं है, क्योंकि बैंकों का काम वह नहीं देखती थी। वहीं रिया ने अपने जवाब में कहा कि ‘यह सुशांत ही बता सकता है कि उसने एफडी क्यों तुड़वाई।’\nबता दें कि एक्टर सुशांत सिंह राजपूत का केस हर रोज एक नया मोड़ ले रहा है। वहीं ड्रग्स केस में एनसीबी ने रिया चक्रवर्ती को गिरफ्तार कर उन्हें 14 दिन की न्यायिक हिरासत में भेज दिया था। एक्टर के परिवार वालों ने रिया पर सुशांत को मौत के लिए उकसाने का आरोप लगाया था। बता दें कि सुशांत की बहन श्वेता सिंह कीर्ति ने भाई की याद में ‘जोश-ए-जहां’ गाना रिलीज किया।\nIt has been 90 Days Bhai left his physical body. This song is dedicated to honor and celebrate his ever-felt presence in our lives🙏❤🙏. #Justice4SSRIsGlobalDemand https://t.co/nTAfTcPm2E\nउन्होंने लिखा, ‘आज 90 दिन हो गए हैं, भाई हमारे बीच शारीरिक रूप से प्रस्तुत नहीं है। यह गाना हम सभी को उसके साथ होने का अहसास कराएगा। #Justice4SSRIsGlobalDemand।’ इसके अलावा श्वेता सोशल मीडिया पर सुशांत की याद में कई ग्लोबल कैंपेन चला रही हैं।


Central Government's late land is falling heavily on farmers - Hanumangarh News in Hindi - केंद्र सरकार की ‘लेटलतीफी’ धरतीपुत्रों पर पड़ रही भारी | Patrika Hindi News\nकेंद्र सरकार की ‘लेटलतीफी’ धरतीपुत्रों पर पड़ रही भारी\nPublish: Nov 08, 2019 10:54 AM | Updated: Nov 08, 2019 10:54 AM\nहनुमानगढ़. केंद्र सरकार की लेटलतीफी प्रदेश के लाखों किसानों पर भारी पड़ रही है। हालत यह है कि गत रबी सीजन में फसलों को हुए नुकसान की एवज में लाखों किसानों को बीमा क्लेम का भुगतान अभी तक नहीं हो पाया है। क्योंकि केंद्र सरकार ने अभी तक बीमा कंपनी के खाते में अपने हिस्से का प्रीमियम जमा नहीं करवाया है।\n-रबी सीजन २०१८-१९ का ४० करोड़ का बीमा क्लेम अटका\n-प्रीमियम के पेच में उलझा हुआ है लाखों किसानों का क्लेम\nहनुमानगढ़. केंद्र सरकार की लेटलतीफी प्रदेश के लाखों किसानों पर भारी पड़ रही है। हालत यह है कि गत रबी सीजन में फसलों को हुए नुकसान की एवज में लाखों किसानों को बीमा क्लेम का भुगतान अभी तक नहीं हो पाया है। क्योंकि केंद्र सरकार ने अभी तक बीमा कंपनी के खाते में अपने हिस्से का प्रीमियम जमा नहीं करवाया है। जिसके कारण बीमा कंपनी ने अभी तक पीडि़त किसानों को क्लेम जारी नहीं किया है। कृषि अधिकारियों के अनुसार रबी सीजन २०१८-१९ में इफको टोकियो जनरल इंश्योरेंस से सरकार ने अनुबंध किया था। इसके तहत हनुमानगढ़ सहित अन्य जिलों में बीमा कंपनी ने किसानों के खाते से प्रीमियम राशि वसूल कर ली गई। इसमें हनुमानगढ़ जिले में १५३०८९ किसानों ने बीमा करवाया। इसके अनुपात में किसानों की ओर से कृषक हिस्सा राशि १९.८८ करोड़ बीमा कंपनी ने वसूल कर लिया। इसी तरह राज्य सरकार की तरफ से देय प्रीमियम हिस्सा राशि ४५.३७ करोड़ भी जारी कर दिया गया है। मगर केंद्र सरकार की ओर से देय ४५.३७ करोड़ की राशि बीमा कंपनी के हिस्से में अभी तक जमा नहीं होने के कारण किसानों का क्लेम अटका हुआ है। सहायक निदेशक कृषि (सांख्यिकी) हनुमानगढ़ सुभाष डूडी ने बताया कि बीमा कंपनी को रबी सीजन का बकाया क्लेम का भुगतान करने को लेकर निर्देशित किया गया है। लेकिन अभी तक जिले के किसानों को क्लेम जारी नहीं किया गया है। किसान लगातार क्लेम के लिए विभागीय कार्यालयों में संपर्क कर रहे हैं। इस संबंध में संबंधित बीमा कंपनी इफको टोकियो के प्रबंधक शैलेंद्र शर्मा ने बताया कि स्टेट फंड जारी हो चुका है। केंद्र सरकार से निर्धारित हिस्सा राशि जमा होते ही हम किसानों को क्लेम जारी कर देंगे। इस संबंध में केंद्र सरकार के साथ पत्राचार जारी है। हनुमानगढ़ जिले में रबी सीजन २०१८-१९ में फसलों को हुए नुकसान की एवज में करीब ४० करोड़ का क्लेम जारी होने का अनुमान है।\nबढ़ा रहे प्रीमियम\nजिले में गेहूं को रबी सीजन का मुख्य फसल कहा जाता है। कृषि अधिकारियों की मानें तो वर्ष २०१६-१७ में गेहूं पर ५२३ रुपए बीमा प्रीमियम पेटे किसानों से वसूला जा रहा था, जिसे वर्ष २०१७-१८ में बढ़ाकर ७०१ तथा वर्ष २०१८-१९ में बढ़ाकर ११३० रुपए प्रति हेक्टेयर कर दिया गया। वर्ष २०१८-१९ में हनुमानगढ़ जिले में १५३०८९ किसानों ने बीमा करवाया है। इसमें कुल २२६८३९.४५ हेक्टेयर को कवर किया गया है।\nजोखिम स्तर को समझें\nपीएम फसल बीमा योजना में गेहूं फसल में खराबे पर अब जोखिम स्तर का प्रतिशत बढ़ा दिया गया है। इससे खराबे की स्थिति में किसानों को लाभ मिलने के अधिक आसार हैं। पूर्व में गारंटी उपज से ८० प्रतिशत तक उपज होने पर क्लेम शून्य मिलता था। लेकिन अब सरकार ने जोखिम प्रतिशत बढ़ाकर ९० कर दिया है। यानी साफ है कि बीमा नियमों के तहत किसी फसल की गारंटी उपज अगर दस क्विंटल निर्धारित है और आठ क्विंटल उपज हुई हो तो किसान क्लेम का हकदार नहीं होता था। आठ क्विंटल से कम उपज होने पर ही किसान क्लेम लेने का हकदार होता था। मगर अब जोखिम स्तर ९० प्रतिशत करने के कारण नौ क्विंटल से कम उपज वाले किसान भी क्लेम लेने का हकदार बन सकेंगे।\n-सरकार ने पीएम फसल बीमा योजना के तहत गेहूं पर जोखिम प्रतिशत बढ़ाकर ८० से ९० प्रतिशत कर दिया है।\n-वर्ष २०१६-१७ में गेहूं पर ५२३ रुपए बीमा प्रीमियम था, जिसे वर्ष २०१८-१९ में बढ़ाकर ११३० रुपए प्रति हेक्टेयर कर दिया गया है।\n-रबी वर्ष २०१८-१९ में इफको टोकियो जनरल इंश्योरेंस कंपनी ने हनुमानगढ़ में १५३०८९ किसानों का बीमा किया।\n-रबी २०१८-१९ में फसलों को हुए नुकसान की एवज में करीब ४० करोड़ का क्लेम जारी होने का अनुमान है।\n(नोट: उक्त संख्या रबी सीजन में पीएम फसल बीमा योजना के तहत हनुमानगढ़ में किसानों की ओर से करवाए गए बीमा की है।)\nबरसात फेर गया अरमानों पर पानी


दाभोई : प्रधानमंत्री नरेंद्र मोदी अपने 67वें जन्मदिन के मौके पर सरदार सरोवर बांध का उद्घाटन किया. इस बाँध से करोड़ों यूनिट बिजली व् हजारों गावों को पानी मिलेगा. लेकिन इस बाँध के पीछे की इन सच्चाइयों के बारे में जानकार आपके रौंगटे खड़े हो जाएंगे. आप सोच में पड़ जाएंगे कि भारत में ही रहने वाले कुछ गद्दार किस तरह देश की तरक्की की राह में रोड़े खड़े करते हैं.\nविश्व बैंक के मना करने पर गुजरात के मंदिरों ने भी दिया था पैसा !\nबांध के उद्घाटन के बाद जनसभा को संबोधित करते हुए पीएम मोदी ने बताया कि इस बांध के निर्माण में अपने देश के कुछ लोगों के अलावा विश्व बैंक ने भी रुकावटें पैदा की थी. इससे देश को होने वाले जबरदस्त फायदे को देख देश विरोधी शक्तियों ने खूब प्रोपगंडा फैलाया. विश्व बैंक भी इसमें शामिल हो गया और उसने इस बाँध को बनाने के लिए पैसे देने से इंकार कर दिया था. उस वक़्त गुजरात के मंदिर तत्कालीन सीएम नरेंद्र मोदी की मदद के लिए आगे आये थे और मंदिरों ने बांध के निर्माण के लिए पैसा दिया था.\nदुनिया की हर ताकत ने पैदा की थी रुकावट !\nपीएम मोदी ने बताया कि दुनिया की हर ताकत ने सरदार सरोवर बांध के रास्ते में रुकावट पैदा की. मेधा पाटकर और अभिनेता आमिर खान जैसे लोगों ने भी उन ताकतों का साथ दिया और मोदी पर अनाश-शनाप आरोप लगाए. मामले को कोर्ट ले जाया गया.\nक्या आप जानते हैं कि जिस बाँध का फायदा अब देश के4बड़े राज्यों को मिलेगा, कांग्रेस ने भी इसका विरोध किया था, जिसके जवाब में 2006 में गुजरात के मुख्यमंत्री नरेंद्र मोदी ने उसके लिए 51 घंटों का अनशन तक किया था. यहाँ तक कि बीजेपी के वरिष्ठ नेता लालकृष्ण आडवाणी ने भी इसे बनाने के लिए काफी पापड बेले थे.\nअंत में मोदी को हासिल हुई जीत !\nनर्मदा बचाओ आंदोलन चलाया गया, ‘कोई नहीं हटेगा बांध नहीं बनेगा’ का नारा लगाया गया. जिसमे फ़िल्म अभिनेता आमिर खान और देशद्रोही अरुंधती रॉय ने भी विरोधियों का साथ दिया. मोदी के सामने सभी राष्ट्रविरोधी शक्तियां एकजुट हो गयी थी. यहाँ तक कि सुप्रीम कोर्ट में झूठे शपथ-पत्र तक पेश किये गए. पूरी कोशिश की गयी कि देशहित के इस प्रोजेक्ट को आगे ना बढ़ने दिया जाए, लेकिन सभी मुश्किलों से जूझते हुए नरेंद्र मोदी ने आखिरकार इसे बनवा ही लिया.\nइस बाँध से किसानों की दशा बिलकुल बदल जायेगी. वर्षा पर निर्भर किसानों को कभी सूखे का सामना नहीं करना पडेगा. इसके जरिये 9633 गांवों तक पानी पहुंचेगा, जिससे किसानों को सिंचाई के लिए पानी मिलेगा. इसके अलावा इस बाँध से 100 करोड़ यूनिट बिजली पैदा होगी, जिससे बिजली की किल्लत सदा के लिए दूर हो जायेगी.


पूर्वोत्तर दिल्ली में हिंदुओं के पलायन का ये है सच, मकानों के बाहर ‘बिकाऊ है’ पोस्टर की पढ़िए पूरी तफ़्तीश\nBy अमित भारद्वाज • 08/08/2020 at 7:05PM\nये पूछे जाने पर कि घर के बाहर 'ये मकान बिकाऊ है' का पोस्टर किसने चिपकाया, प्रतिभा त्यागी ने जवाब दिया, “मीडिया ने लगवाया था.” उन्होंने आगे कहा, “मेरी बड़ी बेटी ने ये लिखकर यहां चिपका दिया.”\nबुज़ुर्ग धर्मपाल त्यागी ने बुदबुदाया, “यहां पर कैराना से भी बदतर हालात हैं. हमारे पास अपनी ज़ायदाद बेचकर कहीं और रहने के अलावा कोई रास्ता नहीं है.” त्यागी दिल्ली पुलिस से रिटायर हुए हैं और इन दिनों पूर्वोत्तर दिल्ली के मोहनपुरी इलाक़े में रहते हैं. ये मौजपुर के ठीक बगल का मोहल्ला है.\nइस मामले में मौजपुर और कैराना के नाम की काफ़ी अहमियत है. फ़रवरी 2020 में दिल्ली में भड़के दंगा का मुख्य केंद्र था मौजपुर. दंगों के दौरान मौजपुर-बाबरपुर मेट्रो स्टेशन को हिंदुओं की उग्र भीड़ ने क़ब्ज़ा कर लिया था. यहां जमकर नारेबाज़ी हुई थी और भड़काऊ बयानों को इसी जगह से सोशल मीडिया प्लैटफॉर्म्स पर शेयर किया गया था.\nयहां से थोड़ा हटकर जाफ़राबाद में नागरिकता संशोधन क़ानून (CAA) के ख़िलाफ़ मुस्लिम महिलाओं द्वारा रोड जाम कर चल रहे प्रदर्शन के जवाब में मौजपुर में इन लोगों ने रास्ता घेरा था.\nकैराना पश्चिमी उत्तर प्रदेश के शामली ज़िले का एक छोटा-सा शहर है. 2016 में जब बीजेपी के लोकसभा के मरहूम सांसद हुकुम सिंह ने दावा किया था कि यहां से बड़ी तादाद में हिंदुओं का पलायन हो रहा है, तब इस जगह ने राष्ट्रीय सुर्खियां बटोरी थीं. बाद में बीजेपी सांसद का वो दावा ग़लत साबित हुआ था और पता चला था कि वहां पर हिंदुओं की घटती आबादी की वजह अपराध की बढ़ती दर और रोज़गार के सिकुड़ते मौक़े हैं.\nबाद में भले ही हुकुम सिंह ने कैराना पर अपने दावे को बदल लया हो, लेकिन कैराना में ‘हिंदुओं के पलायन’ की कहानी किसी जिन्न की तरह शहरी इलाक़ों में फैलती रही.\nमोहनपुरी के गली नंबर-7 का मुख्य गेट, जिसे हाल ही में भगवा रंग से रंगा गया\nमोहनपुरी के हाल\nत्यागी के घर के बाहर एक पोस्टर चिपका हुआ है, जो घर बेचने का इश्तेहार है. जहां त्यागी का मकान है उस गली में इसी तरह के पोस्टर क़रीब आधे दर्जन घरों के बाहर टंगे हैं. उनके छोटे भाई राजपाल त्यागी के घर पर ठीक इसी तरह का पर्चा चिपका हुआ है.\nमोहनपुरी के गली नंबर-7 में 80 से ज़्यादा मकान है, जिनमें कई लोग ‘धर्म विशेष से भय के कारण’ घर बेचना चाहते हैं.\nइसके बाद दक्षिणपंथी सोशल मीडिया वॉरियर्स ने इंटरनेट पर ये दावा करना शुरू कर दिया कि मौजपुर में हिंदुओं का पलायन चल रहा है. 31 जुलाई को पूर्वोत्तर दिल्ली के सांसद मनोज तिवारी ने यहां का दौरा करने के बाद आश्वासन दिया कि स्थानीय प्राधिकरण उनकी शिकायतों पर ग़ौर फ़रमाएंगे और उनकी सुरक्षा का पुख़्ता इंतज़ाम किया जाएगा.\nलेकिन सवाल ये है कि क्या ये लोग सचमुच घर बेचकर ‘सुरक्षित ठिकानों’ की तरफ़ जाना चाहते हैं? इन पोस्टरों की क्या है सच्चाई?\nसुनीता के पति जयवीर सिंह तोमर को दिल्ली पुलिस क्राइम ब्रांच ने एक मुस्लिम की हत्या के आरोप में गिरफ़्तार किया है\nहिंदू घरों की ‘सेल’\nमोहनपुरी के गली नंबर-7 के गेट को हाल ही में भगवा रंग से रंग दिया गया. वहीं पर यमुना विहार के मेन रोड पर जयवीर सिंह तोमर की गंगा मेडिकल नाम की दुकान है. इस दुकान को दंगाइयों ने फूंक दिया था. तोमर के परिवार को दिल्ली सरकार की तरफ़ से घर और दुकान को होने वाले नुक़सान के ऐवज में मुआवज़े के तौर पर5लाख रुपए मिले.\nउनकी 52 वर्षीय पत्नी सुनीता हमें अपने घर ले गई, जिसके बाहर दीवार पर एक पोस्टर चस्पां था: ये घर बिकाऊ है.\nजब उनसे पूछा गया कि वे घर क्यों बेचना चाहती है, तो सुनीता ने कहा, “दंगों के दौरान हमारी दुकानें तोड़ दी गईं. हाल ही में हमारी बाइक भी चोरी हो गई. हमारे पास और क्या रास्ता है? हम डर के मारे इस प्रॉपर्टी को बेचना चाहते हैं. हम सुरक्षित मोहल्ले में रहना चाहते हैं.”\nउन्होंने कहा कि एक हफ़्ते पहले उनके परिवार ने यहां पोस्टर चिपकाया. हालांकि उस पर कोई कॉन्टैक्ट नंबर नहीं लिखा है ताकि ख़रीद के संबंध में कोई पूछ-ताछ की जा सके.\nइस संवाददाता ने जानना चाहा कि क्या इसके बाबत रियल एस्टेट एजेंट्स को इत्तला किया गया है या फिर कोई और इश्तेहार छपवाया गया है, जैसा कि आम तौर पर लोग छपवाते हैं. इसके जवाब में सुनीता ने कहा, “जब मेरे पति घर लौटेंगे तब हम आगे का देखेंगे. हम सब अभी उनकी ज़मानत का इंतज़ार कर रहे हैं.”\nप्रतिभा के पति राजपाल त्यागी भी हत्याकांड के 16 आरोपियों में एक है\n60 साल से ज़्यादा उम्र के जयवीर सिंह को दिल्ली पुलिस क्राइम ब्रांच ने दंगे के दौरान एक मुस्लिम व्यक्ति की हत्या के ज़ुर्म में गिरफ़्तार किया है.\nवे कहती हैं, “उन्हें झूठे आरोपों में गिरफ़्तार किया गया है. दंगे के दौरान हुई हत्या में उन्हें फंसागया गया है.” इस दोमंज़िला मकान में सुनीता अपने बेटे दीपक सिंह के साथ रहती हैं. तोमर की गिरफ़्तारी के बाद मेडिकल की दुकान भी वही संभालती हैं.\nदिलचस्प ये है कि उन्होंने अपनी एक दुकान किराए पर नदीम सिद्दिक़ी को दे रखा है. बीते दो साल से सिद्दिक़ी उसमें फ़ोटो फ़्रेम और कार्डबोर्ड के सजावटी सामान बनाते हैं.\nपोस्टर पर नहीं है कोई कॉन्टैक्ट नंबर\nसुनीता के घर से चंद मीटर की दूरी पर राजपाल का घर है. वे दिल्ली यूनिवर्सिटी में कर्मचारी हैं. उनके घर में भी हूबहू उसी तरह का पोस्टर चिपका हुआ है. राजपाल कहते हैं, “एक परवेज़ आलम नाम का आदमी है. दिल्ली के बलवे में उसकी हत्या हो गई थी. उसकी हत्या की जगह को तीन अलग-अलग स्थानों पर दिखाया गया. फिर भी 16 हिंदुओं पर उसकी हत्या के आरोप में मुक़दमा दर्ज किया गया है और अप्रैल से उन्हें गिरफ़्तार किया जा रहा है.”\nवे आगे बताते हैं, “अब तक इस पर सुनवाई नहीं है. अदालत क्या कर रही है? प्रशासन क्या कर रहा है? सरकार क्या कर रही है? लोग पुलिसिया जांच पर सवाल उठा रहे हैं.”\nउनके मुताबिक़ इन लोगों को इसलिए ‘फंसाया’ गया क्योंकि इनमें से ज़्यादातर लोग राष्ट्रीय स्वयं सेवक संघ से ताल्लुक रखते थे. राजपाल कहते हैं, “ज़्यादातर लोग संघ से जुड़े थे इसलिए वो इन्हें निशाना बना रहे हैं.”\nराजपाल के घर के बाहर चिपके पर्चे में भी कोई कॉन्टैक्ट नंबर नहीं है. उन्होंने भी किसी रियल एस्टेट एजेंट से बात नहीं की है और न ही इसके लिए कोई इश्तेहार छपवाया है.\n‘धर्म विशेष के डर से’ घर बेचने का पोस्टर चिपकाने वालों में एक दिल्ली पुलिस के सब-इंस्पेक्टर का भी मकान है. नाम न बताने की शर्त पर उन्होंने कहा, “जान से किसे प्यार नहीं है?”\nउन्होंने इसके बाद दिल्ली में सत्ताधारी आम आदमी पार्टी को इसके लिए ज़िम्मेदार ठहराते हुए कहा कि वो दंगों में मुस्लिम पीड़ितों के पक्ष में झुकी हुई है.\nठीक यही बात राजपाल त्यागी के भतीजे सिद्धार्थ त्यागी ने भी दोहराई. उसके मुताबिक़ आम आदमी पार्टी के स्थानीय विधायक और मंत्री गोपाल राय ने दंगों के बाद एक बार भी उनकी मदद नहीं की.\n48 साल के राजपाल त्यागी उत्तर-पूर्व दिल्ली में ही सरकार से वित्तपोषित एक निजी स्कूल में गणित पढ़ाते हैं. उनकी पत्नी प्रतिभा ने एशियाविल से कहा, “क्राइम ब्रांच ने9अप्रैल को उन्हें द्वारका ऑफ़िस में तलब किया था. तब से वो घर नहीं लौटे.”\nबातचीत के दौरान शशि मिश्रा की रुलाई फूट पड़ी\nहत्या के 16 आरोपियों में एक वो भी हैं. जब उनसे इस पोस्टर के बारे में पूछा गया तो वो ठोस जवाब देने में नाकाम रही.\nसिद्धार्थ त्यागी द्वारा टोके जाने पर उन्होंने कहा, “मीडिया ने लगवाया था.” उन्होंने आगे कहा, “मेरी बड़ी बेटी ने ये लिखकर यहां चिपका दिया.”\nसिद्धार्थ के मुताबिक़ गली के6हिंदू परिवारों ने आपसी रज़ामंदी से ‘बिकाऊ’ वाले पोस्टर चिपकाए थे क्योंकि वे असुरक्षित महसूस कर रहे थे. लेकिन इनमें से एक पर भी फ़ोन नंबर नहीं लिखे हैं.\nसिद्धार्थ कहते हैं, “हमने किसी प्रॉपर्टी डीलर से संप्रक नहीं किया. लेकिन अगर कोई हमारी प्रॉपर्टी ख़रीदना चाहता है तो हम इसे बेच देंगे. अगर हम यहां रहेंगे तो हमारे जान-माल को ख़तरा है.”\nउनकी बुज़र्द दादी ने सपाट तरीक़े से कहा: मुल्लों (मुस्लिमों) से हमें ख़तरा है.\nग़ौर करने वाली बात ये है कि पूरे मोहल्ले में मुस्लिमों के सिर्फ़ तीन घर हैं. गली के सारे हिंदू उनकी प्रशंसा करते हैं क्योंकि बलवाइयों को रोकने के लिए वो सामने खड़े हो गए थे.\nलोग बताते हैं कि 1000 मुसलमानों की उग्र भीड़ यहां घुस गई थी. लेकिन, मेन रोड पर मौजूद सिर्फ़ तोमर की दुकान ही उनका निशाना बन पाई. उसके अलावा किसी भी घर को दंगाई कोई नुक़सान नहीं पहुंचा सके. बाक़ी के मोहल्लों में उग्र भीड़ ने बर्बादी की गाढ़ी इबारत लिखी.\nयमुना विहार मेन रोड पर मौजूद मिश्रा इलेक्ट्रिकल्स के बाहर भी ऐसा ही पोस्टर चिपका हुआ है. मोहनपुरी के गली नंबर-7 से मुश्किल से5मिनट की दूरी पर मौजूद है. ये दुकान ही मिश्रा के घर का मुख्य प्रवेश भी है. इस मोहल्ले को नूर-ए-इलाही के नाम से लोग जानते हैं.\nक्राइम ब्रांच ने4मिश्रा भाइयों में से दो को तलब किया था.9अप्रैल को 55 साल के उत्तम मिश्रा को उसी हत्यकांड में गिरफ़्तार किया गया.\n51 साल की शशि मिश्रा बताती हैं, “मेरे पति को गिरफ़्तार हुए4हीने हो गए हैं.” उन्होंने बताया कि इसका उनकी बड़ी बेटी पर ऐसा आघात लगा कि दो महीने पहले उसकी मौत हो गई.\nफ़ोटो फ़्रेम की दुक़ान चलाने वाले नदीम सिद्दिक़ी, जिन्हें सुनीता त्यागी ने किराए पर दुकान दे रखा है\nशशि रोते हुए कहती हैं, “मेरी बेटी अपने पिता की वापसी का सोच-सोचकर रोती रहती थी. वो इंतज़ार करती रही और आख़िर में उनके लौटने से पहले ही उसने दम तोड़ दिया.”\nजब उनसे ‘बिकाऊ’ वाले पोस्टर के बारे में पूछा गया तो उन्होंने कहा, “हम चाहते हैं कि इस केस में फंसाए गए सभी 16 आरोपियों को न्याय मिले. मैं अकेले दम पर चारों बच्चों को पाल रही हूं. मैं चाहती हूं कि मेरा पति वापस लौटे और उसकी अस्थि को अपने हाथों से प्रवाहित करें.”\n“टूट चुका है भरोसा”\nएशियाविल ने इसके बाद जाफ़राबाद पुलिस स्टेशन के प्रभारी के पास पहुंचा. एचएचओ राम मेहर के मुताबिक़, “मोहल्ले में कोई तक़लीफ़ नहीं है. कुछ लोगों को गिरफ़्तार कर जेल भेजा गया है. इसके अलावा सब कुछ सामान्य है.”\nउन्होंने आगे कहा, “जह किसी का परिजन जेल में होता है तो वे अलग-अलग तरीक़े अख़्तियार करते हैं. लेकिन, उन लोगों को इसके बदले क़ानूनी रास्ता अपनाना चाहिए.”\nएचएचओ मेहर ने कहा कि उन्होंने मोहल्ले के परिवारों के साथ कई बार बातचीत की है. हालांकि उन्होंने हत्याकांड के संबंध में हुई गिरफ़्तारी पर आगे कोई टिप्पणी करने से इनकार कर दिया.\nइस बीच मोहनपुरी में ही सिद्धार्थ त्यागी ने इस संवाददाता का परिचय आस मोहम्मद से करवाया. उसका गली नंबर-7 में स्टील फैब्रिकेशन का एक छोटा कारखाना है. बीते 14-15 साल से वो इसी मोहल्ले में रहता है.\nदिल्ली यूनिवर्सिटी के कर्मचारी राजपाल ने भी अपने घर के बाहर 'बिकाऊ' का पोस्टर लगा रखा है\nजब हमने हिंदुओं के बीच पैठे डर के बारे में उनसे पूछा तो उन्होंने जवाब दिया, “अगर इस गली में किसी की जान को ख़तरा रहता तो सबसे ज़्यादा ख़तरा मुझे होता. पूरी गली में सिर्फ़ दो मुस्लिम कारोबारी रहते हैं.”\nमोहम्मद कहते हैं कि दंगाइयों ने कभी न भरने वाला जख़्म दे दिया है. उनके मुताबिक़, “दंगे ने एक-दूसरे पर हमारे भरोसे को तोड़ दिया है. अब इसे (सिद्धार्थ की तरफ़ उंगली करके) मुझ पर भरोसा नहीं है और न ही मुझे उन पर.”\nNRC और नागरिकता संशोधन बिल किस तरह बीजेपी के गले ही हड्डी बन गए\nNRC: सूची से बाहर हुए बंगालियों पर राजनीतिक घमासान\nभारी विरोध के बीच नागरिकता संशोधन विधेयक पर आमराय के लिए अमित शाह कर रहे बैठक\nCAB पर उग्र प्रदर्शन, त्रिपुरा में 48 घंटों के लिए SMS और मोबाइल इंटरनेट बंद


फ़िंगरप्रिंट समर्थन के साथ HP जल निरोधक फ़ोन मूल्य सूची भारत में\n1 जीबी रैम के साथ HP क्वाड कोर फोन जिनकी कीमत 10000 रुपये से कम हैं\nक्या आप फ़िंगरप्रिंट समर्थन के साथ HP जल निरोधक फ़ोन मूल्य सूची खोज रहे हैं? यहां हमने फ़िंगरप्रिंट समर्थन के साथ HP जल निरोधक फ़ोन मूल्य सूची के बारे में लिखा है जो April, 2021 के लिए है जो आपके बजट को फिट करता है और अच्छा प्रदर्शन देता है। हम भारत में फ़िंगरप्रिंट समर्थन के साथ HP जल निरोधक फ़ोन मूल्य सूची लाते हैं। अपने बजट के तहत शीर्ष फ़िंगरप्रिंट समर्थन के साथ HP जल निरोधक फ़ोन मूल्य सूची की सूची प्राप्त करें। आप Mr. Phone स्कोर, कीमतें, संबंधित डिवाइस और संबंधित उपकरणों से उनकी तुलना कर सकते हैं।\nफ़िंगरप्रिंट समर्थन के साथ HP जल निरोधक फ़ोन मूल्य सूची की सूची (19 April 2021)\nHP Elite x3 आसानी से शीर्ष फ़िंगरप्रिंट समर्थन के साथ HP जल निरोधक फ़ोन मूल्य सूची में से एक है। प्रदर्शन को Qualcomm Snapdragon 820 MSM8996 एसओसी द्वारा नियंत्रित किया जाता है, जो फोन को काफी शक्तिशाली बनाता है। रैम के4GB द्वारा प्रदर्शन को और बढ़ाया गया है। इसमें आंतरिक भंडारण की 64 GB है। पीठ पर एक 16 MP कैमरा है, जो कि इस श्रेणी के फोन फ़िंगरप्रिंट समर्थन के साथ HP जल निरोधक फ़ोन मूल्य सूची में हमने देखा है सबसे अच्छा है। और, HP Elite x3 के सामने एक 8 MP कैमरा भी है जो सर्वोत्तम फ़िंगरप्रिंट समर्थन के साथ HP जल निरोधक फ़ोन मूल्य सूची पर विचार करते समय बाहर निकलना कठिन होता है।


डॉ॰ संपूर्णानन्द (1 जनवरी 1890 - 10 जनवरी 1969) कुशल तथा निर्भीक राजनेता एवं सर्वतोमुखी प्रतिभावाले साहित्यकार एवं अध्यापक थे। वे उत्तर प्रदेश के मुख्यमंत्री रहे। वे सदा हिन्दी के पक्षधर रहे। उन्हें हिन्दी की श्रीवृद्धि के लिए 'समाजवाद' पुस्तक पर 'मंगला प्रसाद पुरस्कार' भी मिला। 1940 में वे 'अखिल भारतीय हिन्दी साहित्य सम्मेलन' के सभापति निर्वाचित हुए। लम्बे समय तक वे 'नागरी प्रचारिणी सभा' के भी अध्यक्ष और फिर संरक्षक रहे।\nसंपूर्णानन्द का जन्म वाराणासी में 1 जनवरी सन् 1890 को एक कायस्थ परिवार में हुआ। वहीं के क्वींस कालेज से बी.एस.सी. की परीक्षा उत्तीर्ण कर प्रयाग चले गए और वहाँ से एल.टी. की उपाधि प्राप्त की। इसके बाद आप प्रेम महाविद्यालय (वृंदावन) तथा बाद में डूंगर कालेज (बीकानेर) में प्रधानाध्यापक के पद पर नियुक्त हुए। देश की पुकार पर आपने यह नौकरी छोड़ दी और फिर काशी के सुख्यात देशभक्त (स्वर्गीय) बाबू शिवप्रसाद गुप्त के आमंत्रण पर ज्ञानमंडल संस्था में काम करने लगे। यहीं रहकर आपने "अंतर्राष्ट्रीय विधान" लिखी और "मर्यादा" का संपादनभार भी संभाल लिया। इसके बाद जब इस संस्था से "टुडे" नामक अंग्रेजी दैनिक भी निकालने का निश्चय किया गया तो इसका संपादन भी आपको ही सौंपा गया जिसे आपने बड़ी योग्यता के साथ संपन्न किया।\nसम्पूर्णानन्द और जवाहरलाल नेहरू, (अप्रैल १९३६)\nश्री सम्पूर्णानंद भारतीय संस्कृति एवं भारतीयता के अनन्य समर्थक थे। योग और दर्शन उनके प्रिय विषय थे। वे नियमित रूप से पूजापाठ और संध्या करते थे तथा माथे पर तिलक लगाते थे। राजनीति में वे समाजवाद के अनुयायी थे किंतु उनका समाजवाद उसके विदेशी प्रतिरूप से भिन्न भारत की परिस्थितियों एवं भारतीय विचारपरंपरा के अनुरूप था। हिंदी तथा संस्कृत से उन्हें विशेष प्रेम था पर वे अंग्रेजी के अतिरिक्त उर्दू, फारसी के भी अच्छे ज्ञाता तथा भौतिकी, ज्योतिष और दर्शन शास्त्र के भी पंडित थे। विभिन्न विषयों की प्रभूत पुस्तकें वे निरंतर पढ़ते रहते थे और अपनी मानस मंजूषा में जिन अमूल्य ज्ञानरत्नों का संग्रह किया करते थे, लोकहित के लिए उनके द्वारा उनका दान और उत्सर्ग भी होता रहता था। हिंदी में वैज्ञानिक उपन्यास उन्होंने ही सर्वप्रथम लिखा। इस प्रकार उन्होंने अध्ययन, मनन से जो कुछ भी इकट्ठा किया उसका बहुलांश "आदानं हि विसगार्थ सतां वारिमुचामिव" इस उक्ति के अनुसार अपनी प्रौढ़ लेखनी द्वारा जनता में पुनः वितरित कर दिया। आपकी कुछ प्रमुख हिंदी रचनाएँ ये हैं : अंताराष्ट्रिय विधान, समाजवाद, चिद्विलास, गणेश, ज्योतिर्विनोद, कुछ स्मृतियाँ, कुछ स्फुट विचार, हिंदू देव परिवार का विकास, ग्रहनक्षत्र। इनके अतिरिक्त सामयिक पत्रों में आपने जो बहुसंख्यक लेख लिखे वे भी हिंदी साहित्य की अमूल्य निधि हैं। इनके कुछ संग्रह प्रकाशित भी हो चुके हैं।\nभारत के देशी राज्य,\n"https://hi.wikipedia.org/w/index.php?title=संपूर्णानन्द&oldid=5140362" से लिया गया\nअन्तिम परिवर्तन 08:48, 17 मार्च 2021।


पाकितान पीएम के लिए सांप की खाल से बनाई सैंडल, अधिकारियों ने किया जब्त अवश्य जाने..!\nHomeदिलचस्पपाकितान पीएम के लिए सांप की खाल से बनाई सैंडल, अधिकारियों ने किया जब्त अवश्य जाने..!\nपाकिस्तान के खैबर पख्तूनख्वा प्रांत के वन्यजीव विभाग के अधिकारियों ने यहां एक फुटवियर की दुकान से प्रधानमंत्री इमरान खान के लिए बनाई गई सांप की सैंडल जब्त की। डॉन की रिपोर्ट में कहा गया है कि एक गुप्त सूचना के आधार पर अधिकारियों ने शहर के नामाक मंडी इलाके में स्थित 'अफगान चप्पल हाउस' पर छापा मारा।\nदुकान के मालिक, नुरुद्दीन शिनवारी ने अपने बचाव में कहा कि सांप की खाल को अमेरिका से भेजा गया था। और इनसे दुकान में 'कप्तान चप्पल' के दो जोड़े तैयार करने के लिए कहा गया था। एक सैंडल खाल भेजने वाले के लिए और दूसरी इमरान खान के लिए बनाने को कहा गया।\nजिला वन अधिकारी वन्यजीव अलीम खान ने रविवार को डॉन न्यूज को बताया कि वन्यजीव विभाग जब्त किए गए फुटवेयर मैटेरियल के लिए सोमवार को एक सत्यापन प्रक्रिया प्रारंभ करेगा। खैबर पख्तूनख्वा के पर्यावरण मंत्री इश्तियाक उरमुर ने कहा कि सांप की खाल से सैंडल बनाना गैरकानूनी हैं। उन्होंने कहा, चाहे किसी के लिए भी सैंडल बनाई जा रही हों, एक गैरकानूनी कृत्य कभी बर्दाश्त नहीं किया जाएगा।\nउन्होंने रविवार को डॉन न्यूज को बताया, यदि यह साबित हो जाता हैं। कि चप्पल सचमुच में सांप की खाल से बनी हैं, तो फिर इसे बनाने वाले मोची को कानूनी परिणामों का सामना करना पड़ेगा और साथ ही एक अच्छा जुर्माना भी भरना होगा यदि वह आवश्यक दस्तावेज नहीं दिखा पाता कि खाल को कानूनी रूप से आयात किया गया हैं। 2015 में पारंपरिक पेशावरी चप्पल को नुरुद्दीन द्वारा 'कप्तान चप्पल' के रूप में लॉन्च किया गया था।


इस मंदिर में होती है श्री कृष्ण की खंडित मूर्ति की पूजा | know the story behind dakshineswar temple - Hindi Boldsky\n| Published: Thursday, April 26, 2018, 10:25 [IST]\nआज हम ज़िक्र कर रहे हैं कोलकाता के मशहूर दक्षिणेश्वर काली मंदिर का। इस मंदिर का एक बहुत बड़ा इतिहास है और इससे कई मान्यताएं जुड़ी हुई हैं। इस मंदिर के प्रांगण में मां काली के अलावा शिव और कृष्ण के मंदिर भी हैं। आम तौर पर खंडित मूर्ति की पूजा हम वर्जित मानते हैं लेकिन यह इकलौता ऐसा मंदिर है जहाँ श्री कृष्ण की खंडित मूर्ति की पूजा की जाती है।\nआज हम आपको इस मंदिर के पीछे के निर्माण की कहानी और श्री कृष्ण के खंडित मूर्ति की पूजा का रहस्य बताएंगे।\nशूद्र महिला ने करवाया था दक्षिणेश्वर काली मंदिर का निर्माण\nइस मंदिर का निर्माण शूद्र जमींदार की विधवा पत्नी रासमणि ने करवाया था। माना जाता है कि रासमणि के पास सब कुछ था किन्तु वह पति के प्यार के लिए तरसती थी। उसकी माँ काली में अपार श्रद्धा थी। जब वह अपनी उम्र के चौथे पड़ाव में पहुंची तो उसके मन में तीर्थ की करने की इच्छा जागृत हुई। तब उसने यह निर्णय लिया कि वह वाराणसी से अपनी यात्रा शरू करेगी। यह सोच कर उसने माँ काली का ध्यान किया और सो गयी। कहते हैं रात को देवी माँ ने स्वयं सपने में आकर उसे दर्शन दिए और कहा कि उसे किसी भी तीर्थ स्थल पर जाने की आवश्यकता नहीं है। वह यहीं गंगा के किनारे उनके लिए एक मंदिर बनवा दे और उसमें उनकी मूर्ति की स्थापना करवा दे।\nमाता ने कहा कि वे स्वयं इस मंदिर में विराजमान रहेंगी और अपने भक्तों को दर्शन देकर उन्हें आशीर्वाद प्रदान करेंगी।\nइसके बाद माता अंतर्ध्यान हो गयी उतने में रासमणि की नींद खुल गयी और वह अपने सपने के बारे में सोचने लगी। रासमणी ने माता के कहे अनुसार वाराणसी न जाने का निर्णय लिया और गंगा के किनारे पहुँच गयी। वहां जाकर उसने माँ काली के मंदिर के लिए ज़मीन ढूंढनी शुरू कर दी। कहा जाता है कि जब रासमणि मंदिर के लिए जगह ढूंढ रही थी तब एक स्थान पर पहुँच कर अचानक उसे आवाज़ आयी कि हाँ यही वह स्थान है यहीं पर मंदिर बनवाओ। बस फिर क्या था रासमणि के पास पैसों की कोई कमी नहीं थी उसने फ़ौरन ही मंदिर का निर्माण कार्य शुरू करवा दिया।\nयह बात 1847 की है और मंदिर बन कर तैयार हुआ 1855 में मतलब कुल आठ सालों में देवी काली का यह भव्य मंदिर तैयार हुआ था।\nराम कृष्ण परमहंस बने पुजारी\nकहते हैं जब इस मंदिर का निर्माण हुआ था तब उस समय बंगाल में कुलीन प्रथा ज़ोरों पर थी। ऐसे में एक शूद्र महिला द्वारा बनवाया हुआ मंदिर समाज के लोग स्वीकार नहीं कर रहे थे। कोई भी पुजारी इस मंदिर में पूजा करने के लिए तैयार नहीं था तब रामकृष्ण परमहंस ने इस मंदिर का पुजारी बनना स्वीकार किया। उन्होंने रासमणि से कहा कि एक शूद्र का मंदिर होने के कारण कोई भी इस मंदिर में नहीं आएगा इसलिए वे इस मंदिर को ब्राह्मण के मंदिर के रूप में चलाएंगे। रासमणि ने उनकी बात मान ली थी।\nऐसी मान्यता है कि इसी मंदिर में माँ काली की आराधना करके रामकृष्ण ने परमहंस की अवस्था प्राप्त की थी।\nजब माँ काली ने राम कृष्ण परमहंस को दर्शन दिया\nमाना जाता है कि राम कृष्ण अन्य पुजारियों से एक दम भिन्न थे। उनका उद्देश्य केवल पूजा करके धन अर्जित करना नहीं था बल्कि माँ काली की सेवा कर मोक्ष को प्राप्त करना था। कहते हैं वे घंटो माता की प्रतिमा को निहारते, कभी कभी उन्हें माता के चरणों में बैठ कर रोते हुए भी देखा गया था।\nवे इस इंतज़ार में थे कि कब देवी माँ उन्हें अपने दर्शन देंगी। उनका ऐसा बर्ताव देखकर लोग उन्हें पागल तक समझने लगे थे। एक दिन हताश होकर वे खडग से अपना सिर कांटने ही वाले थे कि माँ काली ने स्वयं आकर उनका हाथ पकड़ लिया और उन्हें रोक लिया।\nकहा जाता है कि माता के दर्शन से उनका जीवन सफल हो गया था और उन्होंने भौतिक जीवन से कोई मोह नहीं रह गया था। इसके बाद वे जब तक जीवित रहे वे माता की भक्ति और सेवा करते रहे।\nश्री कृष्ण के खंडित स्वरुप की पूजा\nजैसा की हमने आप को बताया कि दक्षिणेश्वर काली मंदिर के प्रांगण में शिव जी और श्री कृष्ण दोनों का ही मंदिर है। यहाँ पर श्री कृष्ण के खंडित मूर्ति की पूजा की जाती है जब की ऐसा करना अशुभ माना जाता है। इसके पीछे की कथा कुछ इस प्रकार है- कहते हैं एक बार जन्माष्टमी के उपलक्ष्य में श्री कृष्ण की मूर्ति को भोग और आरती के पश्चात वापस उनके शयन कक्ष में ले जाया जा रहा था तभी उनकी मूर्ति ज़मीन पर गिर गयी और उस मूर्ति का एक पैर टूट गया।\nयह देख सभी लोग दुखी हो गए और साथ ही उन्हें इस बात का भय सताने लगा कि श्री कृष्ण नाराज़ होकर उन्हें दण्डित करेंगे। उधर रासमणि भी बहुत चिंतित हुई। उसने सभी ब्राह्मणों से इस बात का हल ढूंढने को कहा तब उन्होंने उस खंडित मूर्ति को नदी में बहा कर उसके स्थान पर नयी मूर्ति स्थापित करने की सलाह दी। लेकिन रासमणि को यह सुझाव पसंद नहीं आया। तब वह रामकृष्ण परमहंस के पास गयी और उनसे मदद मांगी। इस पर परमहंस ने उनसे कहा कि यदि घर का कोई सदस्य बीमार हो जाता है या फिर विकलांग हो जाता है तो हम उसकी देखभाल करते हैं और उसकी सेवा करते हैं न की उसका त्याग कर देते हैं।\nरासमणि को परमहंस की यह बात बहुत ही अच्छी लगी और उन्होंने फैसला लिया कि मंदिर में उसी खंडित मूर्ति की पूजा की जाएगी।\nRead more about: hindu temple religion हिंदू मंदिर धर्म\nknow the story behind dakshineswar temple\nDakshineswar Kali Temple isaHindu temple located in Dakshineswar near Kolkata. Situated on the eastern bank of the Hooghly River. The temple was built in 1855 by Rani Rashmoni,aphilanthropist andadevotee of Kali.\nStory first published: Thursday, April 26, 2018, 10:25 [IST]


दारू पार्टी में जहरीले सांप को भूनकर खा गए लड़के, डॉक्टर भी हैरान, हालत गंभीर « Daily Bihar\nराजस्थान के धौलपुर जिले से एक अजीबो-गरीब खबर सामने आई है जहां शराब पार्टी कर रहे तीन दोस्तों से सांप को भूनकर खा गए. इसके बाद एक युवक की हालत काफी बिगड़ गई जिसे आनन-फानन में अस्पताल पहुंचाया गया. जब युवकों के परिजनों को सांप खाने की खबर मिली तो सबके होश उड़ गए. इस मामले को जानकर डॉक्टर भी हैरान रह गए.\nमिली जानकारी के मुताबिक, दुकान खोलने की खुशी में तीन दोस्त एक खेत में दारू पार्टी कर रहे थे. इस बीच बिल से सांप बाहर आया. किसी तरह तीनों ने शराब के नशे में सांप को पकड़ लिया. सांप को मारने के बाद तीनों दोस्तों ने सांप को आगे और पीछे से काट दिया. इसके बाद तीनों दोस्तों ने सांप को भूना. नशे में धुत तीनों दोस्तों ने सांप को भूनने के बाद खा लिया. सांप को खाने के बाद अतर सिंह नामक शख्स की हालत बिगड़ गई.\nअतर सिंह नामक शख्स को जिला अस्पताल में एडमिट कराया गया है. इस समय तक किसी को इस बात की जानकारी नहीं थी. लेकिन जब अस्पताल में अतर सिंह को होश आया तो उसने सांप खाने की जानकारी दी. जिसके बाद अस्पताल में सबके होश उड़ गए. बताया जा रहा है अतर सिंह की स्थिति खतरे से बाहर है. बताते चलें कि एक शख्स सांप को भून को कर खा गया. जिसके बाद उस शख्स की तबीयत बिगड़ गई और वह अचेत हो गया. मामला धौलपुर जिले के कौलारी थाना इलाके के पीपरी पुरा गांव का है.\n← बिहार के छपरा में डेढ करोड़ रुपए की लूट, एटीएम में पैसा डालने वाले कर्मचारी ने कर डाला बड़ा कांड\nशादी के पांच दिन बाद ही हो गया बड़ा कांड, पत्नी से तंग आकर पति ने दुनिया को कह दिया अलविदा →\nबिजली बिल में वन नेशन वन रेट का नियम हो लागू… CM नीतीश कुमार ने PM मोदी के सामने रखा प्रस्ताव


जम्मू-कश्मीर के पुलिस के महानिरीक्षक एसपी सैनी ने यह जानकारी दी है\nजम्मू-कश्मीर पुलिस ने कुपवाड़ा जिले में दो दिन चली मुठभेड़ के दौरान मारे गए संदिग्ध आतंकियों को विदेशी बताया है. खबरों के मुताबिक पुलिस महानिरीक्षक एसपी सैनी ने कहा कि इस मुठभेड़ में मारे गए सभी आतंकी विदेशी और लश्कर-ए-तैयबा से जुड़े थे. उन्होंने यह भी कहा कि इन आतंकियों के पास से बड़ी मात्रा में गोला-बारूद और हथियार बरामद किए गए हैं.\nद इंडियन एक्सप्रेस की एक रिपोर्ट के अनुसार कुपवाड़ा मुठभेड़ में मारे गए पांचों आतंकी नियंत्रण रेखा पार कर भारत आए थे. इन्होंने भारतीय क्षेत्र में लगभग आठ किलोमीटर का सफर करने के बाद यहां पर पहले से मौजूद आतंकियों के एक गुट से मिल गए थे. हालांकि, सुरक्षाबलों ने मंगलवार को हलमतपोरा उस वक्त इन्हें घेर लिया, जब ये लोग कुपवाड़ा शहर की तरफ जा रहे थे. इसके बाद सभी आतंकी नजदीकी जंगल में छिप गए और सुरक्षाबलों पर गोलियां चलाने लगे.\nदो दिन तक चली इस मुठभेड़ में पांच सुरक्षाकर्मी भी शहीद हुए हैं. इसके अलावा इस मुठभेड़ में शामिल सेना का एक जवान बुधवार से लापता बताया जा रहा है. इसका पता लगाने के लिए सुरक्षाबलों ने जंगल के अंदरूनी हिस्से में तलाशी अभियान शुरू किया है.


Tripura gets its first SEZ in Sabroom in Hindi\nत्रिपुरा में बनेगा पहला विशेष आर्थिक क्षेत्र (एसईजेड), जानें क्या है एसईजेड?\nयह एसईजेड विशेष रूप से कृषि उत्‍पादों से जुड़े प्रसंस्‍करण उद्योग के लिए होगा. यह एसईजेड दक्षिण त्रिपुरा जिले के पश्चिम जालेफा, साबरुम में स्थापित किया जायेगा. अगरतला से लगभग 130 किलोमीटर दूर सरबरूम है.\nDec 19, 2019 15:28 IST\nवाणिज्‍य और उद्योग मंत्रालय ने हाल ही में त्रिुपरा में अबत तक का पहला विषेश आर्थिक क्षेत्र (एसईजेड) बनाये जाने की अधिसूचना जारी की है. केंद्र सरकार द्वारा यह अधिसूचना 16 दिसंबर 2019 को जारी की गई. यह एसईजेड दक्षिण त्रिपुरा जिले के पश्चिम जालेफा, साबरुम में स्थापित किया जायेगा.\nअगरतला से लगभग 130 किलोमीटर दूर सरबरूम है. यह एसईजेड विशेष रूप से कृषि उत्‍पादों से जुड़े प्रसंस्‍करण उद्योग के लिए होगा. यह परियोजना सैकड़ों मूलनिवासियों को रोजगार पाने में मदद करेगी तथा कृषि आधारित खाद्य प्रसंस्करण क्षेत्र में नई तकनीकों को सीखने का भी अवसर प्रदान करेगी.\n• त्रिपुरा औद्योगिक विकास निगम की तरफ से यह एसईजेड विकसित किया जायेगा.\n• सरकार की अधिसूचना के अनुसार, पूरे निवेश परियोजना पर लगभग 1550 करोड़ खर्च होंगे.\n• सरकार के अनुमान के अनुसार, इसमें विशेष कौशल आधारित लगभग 12 हजार नौकरियों के अवसर पैदा होंगे.\n• इस एसईजेड में रबड़, कपड़ा, वस्‍त्र उद्योग, बांस तथा कृषि उत्‍पादों से जुड़ी प्रसंस्‍करण इकाइयां लगाई जाएंगी.\nसरकार का मानना है कि इस क्षेत्र में निवेश के लिए निजी कंपनियों को आकर्षित करने के लिए ‘सबरूम एसईजेड’ नए रास्ते खोलेगा. चटंगाव बंदरगाह के नजदीक होने तथा दक्षिणी त्रिपुरा में फेनी नदी के उपर निर्माणाधीन पुल की वजह से सबरूम में बन रहे.\nइस एसईजेड को बंगलादेश के चटगांव बंदरगाह से जोड़ने हेतु फेनी नदी पर पुल का निर्माण किया जा रहा है. इस एसईजेड से निजी निवेश आकर्षित करने में सहायता मिलेगी. एसईजेड में स्थापित उद्योगों को निर्यात शुल्क में पहले पांच साल के लिए 100 प्रतिशत छूट दी जाएगी. इससे अगले पांच साल में 50 प्रतिशत की छूट मिलेगी.\nविशेष आर्थिक क्षेत्र (एसईजेड) के बारे में\nयह भी पढ़ें:साहित्य अकादमी पुरस्कार 2019: शशि थरूर समेत 23 लेखकों को मिलेगा यह पुरस्कार\nयह भी पढ़ें:Supreme Court ने नागरिकता कानून पर रोक लगाने से किया इनकार, जानें क्या कहा कोर्ट ने


अधिसंख्य कोटा - hindi\nहोम » कार्यक्रम » प्रवेश विवरण » अधिसंख्य कोटा\nपीजीपी 2017-19 बैच के लिए प्रवेश प्रक्रिया\nप्रवासी भारतीय उम्मीदवारों के लिए प्रवेश प्रक्रिया (2017-19 बैच)\nविदेशी पासपोर्ट धारकों के लिए अधिसंख्य कोटा (एस एन क्यू):\n2017-2019 पीजीपी बैच के लिए सीटों की सामान्य संख्या के अलावा, 10% अतिरिक्त सीटें विदेशी नागरिकों के लिए आरक्षित हैं।\nपात्रता के मापदंड: आवेदक के पास (कम से कम तीन-वर्षीय पाठ्यक्रम से) कम से कम 50 प्रतिशत प्राप्तांकों परस्नातक की उपाधि या समकक्ष योग्यता होनी चाहिएया कम से कम 12-वर्षीय स्कूली शिक्षा के बाद मान्यता प्राप्त विश्वविद्यालय / संस्थान से समकक्ष सीजीपीए / ग्रेड के साथ और मान्य जीमैट स्कोर (28 फरवरी, 2015 से पहले लिया जीमैट मान्य नहीं है) कम से कम 650 स्कोर होना चाहिए। पात्रता मानदंडों को पूरा करने से व्यक्तिगत साक्षात्कार के लिए बुलाने की गारंटी दी नहीं जा सकती है।\nआवेदन शुल्क:अप्रतिदेय आवेदन शुल्क के रूप में 100 अमेरिकी डॉलर (बैंक हस्तांतरण के माध्यम से) है। इस लेख्य के अंत में बैंक खाते का विवरण दिया गया है। आवेदन के साथ भुगतान पर्ची या लेन-देन की रसीद को संलग्न करना होगा।\nट्यूशन फीस: वर्तमान में प्रति वर्ष फीस 25000 डॉलर (वर्ष 2016-18 बैच के लिए) है। ट्यूशन फीस में पाठ्यक्रम सामग्री, तथा भोजन और आवास शामिल हैं।सभी छात्रों के पास एक निजी कंप्यूटर और एक प्रिंटर होना आवश्यक हैं। संस्थान भी इसकी खरीद स्थानीय स्तर पर करने के लिए व्यवस्था कर सकता है। वार्षिक शुल्क में यात्रा, कपड़े, लेखन-सामग्री, और कपड़े की धुलाई आदि जैसे व्यक्तिगत खर्च शामिल नहीं हैं।\n1. चयन प्रक्रिया: एक समिति आवेदनों पर गौर करेगी और जिन उम्मीदवारों साक्षात्कार के लिए आमंत्रित किया जाएगा उनकी एक लघुसूची तैयार करेगी। साक्षात्कार निमंत्रण मिलने को प्रवेश की गारंटी नहीं माना जाएगा। साक्षात्कार निमंत्रण ईमेल के माध्यम से भेजे जायेंगे। सभी आमंत्रित आवेदकों के पास आईआईएम अहमदाबाद परिसर में आकर अथवा दूरस्थ वीडियो कॉन्फ्रेंसिंग से साक्षात्कार के विकल्प होंगे। अंतिम चयन विशेषताओं पर आधारित रहेगा जिनमें जीमैट, एडब्ल्यूटी एवं पीआई, शैक्षिक, पाठयक्रम-संबंधित और पाठ्येतर उपलब्धियाँ, कार्य अनुभव आदि में निष्पादन शामिल हैं।\n2. आवेदन प्रक्रिया : कृपया application form सेआवेदन फार्म डाउनलोड करें, पूरा भरें और भरने के बाद उसकी स्कैन की हुई प्रति अन्य दस्तावेजों के साथ भेज दें।\nप्रवेश समिति आपको एक व्यावसायिक और व्यक्तिगत दोनों स्तर पर परखना चाहती है। हम आपको, आत्मविश्लेषी, स्पष्टवादी, और संक्षिप्त बनने के लिए तथा सबसे महत्त्वपूर्ण बात – स्वयं को निखारने के लिए प्रोत्साहित करते हैं।\nआवेदकों को निम्नलिखित विषयों पर निबंध लिखना आवश्यक है।\nभाग 1 : आपने आगे बढ़ने के लिए कैरियर / भूमिका के बारे में क्या सोच रखा है और क्यों? (200-250 शब्द)\nभाग2: आपके करियर लक्ष्यों को प्राप्त करने में आईआईएम-अहमदाबाद का प्रबंधन में पीजीपी कार्यक्रम आपको कैसे मदद कर सकता है? (200-250 शब्द)\nभाग3: आईआईएम-अहमदाबाद समुदाय में अपने योगदान को आप किस नजर से देखते हैं? (200-250 शब्द)\n2. सभी आवेदकों के लिए वैकल्पिक अनुभाग\nकृपया किसी भी हल्के-फुलके प्रसंगों का निरूपण बेझिझक करें (जैसे कि, कार्य अनुभव एक महत्त्वपूर्ण अंतराल, सिफारिशकर्ता की पसंद, या खराब अकादमिक प्रदर्शन)। (250 शब्द)\nसभी शैक्षणिक डिग्री / डिप्लोमा का लिप्यन्तरण को आवेदन के साथ प्रस्तुत किया जाना आवश्यक है। ग्रेड या अंकों की स्वयं ही रिपोर्ट हो सकती है। प्रवेश के समय का मूल प्रतियों को प्रस्तुत करना आवश्यक है।\n4. अनुशंसा पत्र\n5. बैंक खाते का विवरण\nखाता धारक का नाम: भारतीय प्रबंध संस्थान, अहमदाबाद\nखाता संख्या: करेंट खाता संख्या 10307641013\nबैंक का नाम व पता: भारतीय स्टेट बैंक, आईआईएम शाखा, वस्त्रापुर, अहमदाबाद– 380 015, भारत\nशाखा कोड संख्या : 2653\nएम आई सी आर कोड: 380002019\nवैकल्पिक रूप से, आप भुगतान करने के लिए नीचे दिए गए लिंक का उपयोग कर सकते हैं:यहाँ क्लिक करें:Click Here


प्रेमचंद को समझने का प्रमाणिक सूत्र है पत्नी शिवरानी देवी की किताब 'प्रेमचंद घर में'\nमुंशी प्रेमचंद की एक जीवनी उनकी पत्नी शिवरानी देवी ने भी लिखी है 'प्रेमचंद घर में'.\nप्रेमचंद की संगत का ही असर था कि जो शिवरानी पढ़ी भी नहीं के बराबर थीं और जिनकी साहित्य में कोई रुचि भी न थी, वे साहित्य की ओर अग्रसर हुईं.\nPremchand Ghar Mein: उपन्यास सम्राट प्रेमचंद (Munshi Premchand) के व्यक्तित्व के बारे में तमाम लोगों ने कलम चलाई है. खुद उनके बेटे अमृतराय ने 'कलम का सिपाही' नाम से मुंशी प्रेमचंद की जीवनी लिखी है. लेकिन एक जीवनी उनकी पत्नी शिवरानी देवी (Shivrani Devi) ने भी लिखी है 'प्रेमचंद घर में'. प्रेमचंद के व्यक्तित्व और उनके साहित्य को समझने के लिए यह एक प्रमाणिक सूत्र है. शिवरानी देवी, प्रेमचंद के साथ रहते हुए उनके जीवन की तमाम छोटी-बड़ी घटनाओं की साक्षी रही हैं.\nपत्नी द्वारा लिखी गई प्रेमचंद की जीवनी ‘प्रेमचंद घर में’ (Premchand ki Jivani) का पहली बार प्रकाशन हुआ सन् 1944 में. हिंदुस्तानी पब्लिशिंग हाउस ने सन् 1952 में इसका द्वितीय संस्करण प्रकाशित किया. आज इसका जो संस्करण उपलब्ध है, उसे रोशनाई प्रकाशन ने सन् 2005 में प्रस्तुत किया था. इसमें वर्तनी में कतिपय संशोधनों के साथ नुक्तों के प्रयोग से भी बचा गया है. इस संस्करण की एक विशेषता यह भी है कि इसमें अपनी नानी शिवरानी के बारे में प्रबोध कुमार ने एक नातिदीर्घ संस्मरण भी दिया है. कई अर्थों में महत्वपूर्ण यह संस्मरण यह जानकारी भी देता है कि इस पुस्तक के दूसरे संस्करण को लाते समय कुछ चीजें जोड़ी-घटाई भी गईं.\nयह काम कैसे और किस प्रक्रिया में हुआ होगा, यह इससे पता चलता है- ‘शिवरानी देवी लगभग रोज अपनी किताब के कुछ पन्ने मुझसे पढ़वातीं और बीच-बीच में टोककर कहीं कोई शब्द तो कहीं दो-एक वाक्य बदलवा देतीं. कभी-कभी ऐसी फेर-बदल इतनी अधिक हो जाती कि मुझे पूरा का पूरा पन्ना अपने हाथ से लिखना पड़ जाता. इस काम में कई महीने लग गए थे.’\nदरअसल, कई प्रकार के गतिरोध आते रहे और शिवरानी जी उनमें व्यस्त हो जायें. खासकर जब कभी उनकी बेटी अर्थात प्रबोध कुमार की मां कमला देवी का जिक्र आता, तो शिवरानी पढ़वाना रोक उन्हें पत्र लिखवाने लगतीं. यह बेटी- कमला उनकी सबसे बड़ी संतान थीं.\nप्रबोध कुमार को यह भी नानी ने ही बताया था कि प्रबोध नाम मुंशी प्रेमचंद का रखा हुआ है. यह वही प्रबोध कुमार हैं, जिनके पिता वासुदेव प्रसाद श्रीवास्तव सन् 1942 के आंदोलन में जेल चले गये तो यह और इनके बड़े भाई विनोद कुमार बनारस में नानी के साथ ही रहने लगे.\nयह संस्मरण बताता है कि महात्मा गांधी की मृत्यु के उपरांत बनारस में एक शोक सभा हुई थी, जिसमें शिवरानी जी के साथ प्रबोध कुमार भी मंच पर ही बैठे थे. वहीं कमलापति त्रिपाठी को शिवरानी देवी ने अभद्र व्यवहार के लिए डांट दिया था. प्रबोध कुमार ने यह भी जाहिर किया है कि शिवरानी अपना लेखकीय नाम शिवरानी देवी प्रेमचंद ही मानती थीं.\nक्यों लिखी होगी प्रेमचंद की पत्नी ने यह पुस्तक?\nदो शब्द में वह साफ़ कहती हैं- ‘इस पुस्तक को लिखने का उद्देश्य उस महान आत्मा की कीर्ति फैलाना नहीं है. जैसा कि अधिकांश जीवनियों में होता है.’ वह यह भी कहती हैं कि यह पुस्तक साहित्यिक आलोचकों को भी प्रेमचंद-साहित्य समझने में मदद पहुंचायेगी क्योंकि उनकी आदमियत की छाप उनकी एक-एक पंक्ति और एक-एक शब्द पर है.\nकदम-कदम पर रचना-संदर्भ\nआपने यदि प्रेमचंद की रचनाएं पढ़ी हैं, तो इस पुस्तक को पढ़ते हुए आप अनेक रचनाओं की जड़ों तक आसानी से पहुंच सकते हैं. प्रेमचंद ने पत्नी (Premchand wife Shivrani Devi) को अपने बचपन के बारे में खुद काफी कुछ बताया-सुनाया था. प्रेमचंद को कहानियां सुनाने का काम पहलेपहल उनकी दादी ने किया था.\nबचपन में वह गुल्ली डंडा खूब खेलते थे. इस खेल के प्रति उनमें लगाव बहुत बाद तक बना रहा. ज़रा याद कीजिए उनकी कहानी ‘गुल्ली-डंडा’, जिसमें वह इसे सब खेलों का राजा बताते हुए गुल्ली-डंडा बनाने के काम में नज़र आने वाले उत्साह, लगन, खिलाड़ियों के जमघट, पदना और पदाना, लड़ाई-झगड़े और समभाव का अभिमानरहित चेहरा दिखाते हैं.\n‘हंस’ में ‘गुल्ली-डंडा’ फरवरी 1933 में प्रकाशित हुई हिन्दी में और उर्दू में ‘वारदात’ में इसका प्रकाशन हुआ सन् 1938 में हुआ था.\nगुल्ली-डंडा की ही तरह उन्हें पतंग का भी बड़ा चाव रहता. खुद कहा है उन्होंने- ‘मुझे पतंग उड़ाने का शौक था, मगर पैसे पास न थे. विजय बहादुर और मैं बाले मियां के मैदान की ओर जाते और वहां कनकैयों को देखते रहते. जहां कनकैया गिरी कि टूटी डोर मिल जाती. तब मैं अपना शौक पूरा करता.’\nशिवरानी देवी प्रेमचंद (Shivrani Devi Premchand) की यह विशेषता है कि वह अपनी इस पुस्तक में अनावश्यक विस्तार में कहीं नहीं जातीं. हां, जब-तब रचना संदर्भ के सूत्र जरूर देते चलती हैं. प्रेमचंद के जरिए ही वह जान पाती हैं- ‘मुझे जब छुट्टी मिलती, तंबाकू वाले की दुकान पर चला जाता, क्योंकि घर पर कोई भी दिलचस्पी न थी. वहीं मुझे लिखने का भी शौक हुआ. मैं लिखता और फाड़ता, लिखता और फाड़ता. कभी-कभी मेरे पिताजी हुक्का पीते-पीते मेरी कोठरी में भी आ जाते थे. जो कुछ मैं लिखकर रखता, वे देख लेते और पूछते, ‘नवाब कुछ लिख रहे हो?’ मैं शर्माकर गड़ जाता. मगर इस विषय में पिता जी को कोई दिलचस्पी न थी. क्योंकि एक तो उन्हें काम के मारे छुट्टी न मिलती थी, दूसरे इस विषय के वे जानकार भी न थे. मैं रात को चाहे जहां रहूं, उन्हें इससे कोई बहस नहीं.’ यह विवरण गोरखपुर प्रवास का है.\nरामलीला और जीवन\nप्रेमचंद के पड़ोस में ही रामलीला होती थी. उन्हें रामलीला के राम, सीता, लक्ष्मण बहुत अच्छे लगते थे. बकौल प्रेमचंद- ‘मेरे पास उस समय जो भी चीज़ रहती, मैं राम के लिए लेकर दौड़ता. पैसे भी जो रहते, उन्हीं को दे आता. वे अगर मुझसे बात करते तो मैं सातवें आसमान पर पहुंच जाता. बड़ी खुशी होती थी. मैं भी कैसा भौंदू था. आजकल के बच्चे मुझसे ज्यादा चालाक होते हैं...’\nशिवरानी ने प्रेमचंद की भाषा को ज्यों का त्यों रखा है यहां. बचपन की ये स्मृतियां इतनी मार्मिक हैं कि बरसों बाद ‘रामलीला’ जैसी कहानी प्रेमचंद ने लिखी. कौन संवेदनशील पाठक होगा जो इस कहानी के अंत तक आते-आते भीग न गया हो. ज़रा इसके वाचक की श्रद्धा तो देखिए- ‘रामचन्द्र पर मेरी कितनी श्रद्धा थी! अपने पाठ की चिंता न करके उन्हें पढ़ा दिया करता था, जिससे वह फेल न हो जायं. मुझसे उम्र में ज्यादा होने पर भी वह नीची कक्षा में पढ़ते थे.’ और आकर्षण कैसा था कि नौका पर बैठे रामचन्द्र का मुंह फेरे चले जाना दुख दे जाता था.\nकहानी में वेश्याओं द्वारा महफिल में वसूली के प्रयास का प्रकरण और आबादीजान व चौधरी साहब के संवाद में हिसाबबाजी खुलती है तो दुनियादारी की कलई खुल जाती है. कथा का वाचक अनेक प्रसंगों में अपने पिता की आलोचना भी खूब करता है. जो पिता पुलिस वाला होने के दंभ में आरती में कुछ चढ़ाए बगैर ही आरती उतार लेते हैं, वह आबादीजान को एक अशरफी चढ़ा देते हैं. वाचक उनके घृणित, कुत्सित और निंदित व्यापार पर खुश होने को सहन नहीं कर पाता.\nकहानी रामलीला के बहाने समाज की सम्यक आलोचना करती है. पता चलता है कि चौधरी साहब रामचन्द्र जी को बगैर कुछ दिए ही विदा कर देते हैं- ‘...इस वक्त बचत में रुपये नहीं हैं. फिर आकर ले जाना.’ वाचक और रामचन्द्र का पात्र निभाने वाले कलाकार का संवाद जो सच सामने रखता है, उससे मन खराब हो जाता है. वाचक बताता है- ‘मुझे ऐसा क्रोध आया कि चलकर चौधरी को खूब आड़े हाथों लूं. वेश्याओं के लिए रुपये, सवारियां सब कुछ, पर बेचारे रामचन्द्र और उनके साथियों के लिए कुछ भी नहीं!’\nजब प्रेमचंद पर चला मुकदमा\nप्रेमचंद का यह दैनिक व्यवहार ही था कि सुबह उठना, कुछ खा-पीकर साहित्य सेवा करना. बाद में तो वह रात के वक्त भी चुपके से उठकर लिखने लग जाते. पढ़ाई के चलते ही उनका एक छोटा उपन्यास ‘कृष्णा’ प्रयाग से प्रकाशित हो गया था. दूसरा उपन्यास ‘प्रेमा’ जिस वर्ष छपा, यही शिवरानी से विवाह का वर्ष भी था. आगे चलकर इस उपन्यास का शीर्षक ‘विभव’ हो गया. शादी के एक वर्ष बाद ही ‘सोजे़वतन’ का प्रकाशन हुआ, जिस पर मुकदमा चला.\nशिवरानी से हुए संवाद में प्रेमचंद बताते हें- ‘कलेक्टर ने पूछा, यह किताब तुम्हारी लिखी है? मैंने कहा, हां. उसे पढ़कर मैंने सुनाया भी. सुनने के बाद वह बोला- अगर अंग्रेजी राज में तुम न होते तो आज तुम्हारे दोनों हाथ कटवा लिए गए होते. तुम कहानियों द्वारा विद्रोह फैला रहे हो. तुम्हारे पास जितनी कॉपियां हों, उन्हें मेरे पास भेज दो. आइंदा फिर कभी लिखने का नाम भी न लेना.’\nकल्पना कीजिए कि जिस पत्नी की, शादी से पहले साहित्य में रुचि न के बराबर हो, जो उर्दू भी न जानती हो, वह कहे कि ‘आपने कभी सुनाया भी नहीं...’\nयह भी पढ़ें- बचपन में बहुत शरारती था 'कलम का सिपाही', जब मां से पड़ी मार, पढ़ें पूरा किस्सा\nप्रेमचंद पर अनगिनत शोध हुए होंगे, किंतु जितनी प्रामाणिक व सूत्र-शैली में शिवरानी की लेखनी ‘प्रेमचंद घर में’ चली है, वह अन्यत्र दुर्लभ है. यह पुस्तक बताती है कि सन् 1913 के लगभग प्रेमचंद ने हिन्दी में लिखना प्रारंभ किया. यहीं से कभी उर्दू का हिन्दी में तो कभी हिन्दी का उर्दू में अनुवाद प्रारंभ हुआ. प्रेमचंद का ‘सोजे़वतन’ 1909 में प्रकाशित हुआ था. यदि प्रेमचंद के आत्मकथ्य को आधार माना जाए, तो उनका उपन्यास 1902 में और दूसरा 1904 में प्रकाशित हुआ. इसी वर्ष संभवतः शिवरानी जी से उनका विवाह भी हुआ.\nसंवाद भर नहीं\nयह पुस्तक ‘मैं बोली-आप बोले’ के संवाद भर नहीं हैं. यहां प्रेमचंद स्वीकार करते दिखते हैं कि ‘अजी तुम्हारे साथ मेरी पहली शादी हुई होती तो मेरा जीवन इससे आगे होता.’ पहले विवाह पर अधिक नहीं, पर प्रेमचंद बहुत साफ कहते हैं- ‘मेरे पिता को मालूम हुआ कि मेरी बीवी बहुत बदसूरत है. बेहयायी की हरकत उन्होंने बाहर ही देख ली. यह मेरी शादी चाची के पिता ने ठीक की थी. पिता जी चाची से बोले- ‘लाला जी ने मेरे बेटे को कुएं में ढकेल दिया. अफसोस, मेरा गुलाब-सा लड़का और उसकी यह स्त्री! मैं तो इसकी शादी दूसरी करूंगा.’ कानपुर में विवाह हुआ था. तब तीस रुपये के मास्टर थे प्रेमचंद, और दस रुपये की ट्यूशन भी कर ली थी. पहली पत्नी के बाद शादी हुई शिवरानी से, जिनका प्रथम विवाह महज़ ग्यारह बरस की उम्र में हो गया था. तीन-चार माह बाद ही वह विधवा हो गई थीं. बाद में पिता ने इश्तहार निकाला, जिसे प्रेमचंद ने भी पढ़ा. उन्होंने शिवरानी के पिता को पत्र लिखा- ‘मैंने यहां तक पढ़ा है और मेरी इतनी आमदनी है...’\nशिवरानी लिखती हैं- ‘मुझे यह भी नहीं मालूम कि मेरी शादी कहां हो रही है. मेरी शादी में आपकी चाची वगैरह किसी की राय नहीं थी. मगर यह आपकी दिलेरी थी. आप समाज का बंधन तोड़ना चाहते थे. यहां तक कि आपने घरवालों को भी खबर नहीं दी.’\n‘प्रेमचंद घर में’ के अनुसार शिवरानी-प्रेमचंद का विवाह फागुन में हुआ और चैत्र में प्रेमचंद सब डिप्टी इंस्पेक्टर हो गए. उनकी इच्छा थी कि पत्नी घर की मालकिन बनकर उन पर शासन करें. वह उनसे पर्दा छोड़ने को कहते.\nशिवरानी बताती हैंः प्रेमचंद हरदम काम करते रहते, जैसे काम करने के लिए ही पैदा हुए हों. काम के साथ-साथ ही बस्ती में उन्होंने एफ. ए. पास किया. वह रात-रातभर पढ़ते और जिस वक्त शिवरानी सो ही रही होतीं, उनके कई काम कर डालते. काम की धुन में अंतिम दिनों में भी प्रेमचंद अपने रोग को भुलाए रहते! रोग तो उन्हें मुंबई से ही लग गया था. फिर भी वह बीमारी में कभी बैठे नहीं रहे. खून की कै का सामना करते हुए भी ‘मंगलसूत्र’ लिखने में लगे रहते.\nप्रेमचंद ने अपनी बेटी का नहीं किया कन्यादान\nबेटी के लिए पति की खोज पूरी जिम्मेदारी से की और जब भावी दामाद का पत्र पाया तो खुश हो गए- ‘शादी मुझे मंजूर है. इसका ख्याल रहे कि जिस घर में मेरी शादी हो, वह घर दिवालिया न किया जाए. क्योंकि शादी-ब्याह एक दिन का रिश्ता नहीं.’ बेटी की शादी में प्रेमचंद ने कन्यादान नहीं किया, यह काम शिवरानी को करना पड़ा.\n‘मैं बोली- अभी कन्यादान तो आपको करना ही होगा. आप बोले- कन्यादान कैसा? बेजान चीज़ दान में दी जाती है. जानदार चीज़ों में तो गौ ही दी जा सकती है. फिर लड़की का दान कैसा? यह मुझे पसंद नहीं. ...तुमको करना हो करो. मैं नहीं करूंगा.’\nगांधीजी का प्रभाव\nजिस काम में मन न होता, उसे न करते. 25 वर्ष की सरकारी नौकरी छोड़ने का फैसला प्रेमचंद ने शिवरानी की सहमति से ही किया था. प्रेमचंद पर तो था ही, शिवरानी पर भी गांधी जी का बड़ा प्रभाव था. जिस वर्ष गांधी जी गोरखपुर आये, उसी वर्ष उन्होंने जेवर न पहनने की कसम खाई तो अंत तक निभाई. प्रेमचंद पर गांधी का प्रभाव वैचारिक तो था ही, वह उनके चर्खा-दर्शन से भी बड़े प्रभावित थे. यही कारण है कि वह पोद्दार जी के साझे में चर्खे की दुकान खोलना तय करते हैं. बाकायदा दस चर्खे लगाकर काम शुरू कया गया. देहात से बनकर चर्खे आते और बेचे भी जाते.\nशिवरानी के साथ प्रेमचंद का बरताव बड़ा दोस्ताना था. वह उनके लिए वह कोई भी काम कर देते, स्त्री-पुरुष का भेद न रखते. देखिए- ‘जब मैं खाना पका चुकती, तो मुझे लिए हुए वे अपने कमरे में जाते. मुझे पढ़ने के लिए कोई अच्छी चीज़ देकर तब आप लिखना शुरू करते...‘लीडर’ रोज़ मुझे पढ़कर सुनाते. हिन्दी में अनुवाद कर मुझे सुनाते जिसमें मैं अंग्रेजी न जानने की चिंता न करूं. ...मैं कभी उर्दू और अंग्रेजी न पढ़ पाने के कष्ट का अनुभव न करती. ...मुझे शहर में ही अगर कहीं जाना होता, तो मेरे साथ वहां तक जाते, दरवाजे तक मुझे पहुंचाकर वापस आ जाते.’\nपत्नी के नाम ‘प्रिय रानी’ संबोधन से लिखे उनके पत्र बड़े सहज हैं. अंत में लिखते- तुम्हारा धनपत (या धनपतराय). अक्सर दोनों के बीच अनेक विषयों पर बातें होतीं, जिनमें शिवरानी कहीं न दबतीं. उनके गुस्से का जवाब प्रेमचंद हंसी से देते. वह उन्हें भोंदू कहतीं तो प्रेमचंद कहते पागल, पागलराम या पगली.\nप्रेमचंद ने बताए अपने राज\nइस पुस्तक में प्रेमचंद का पत्नी से आत्मस्वीकार अद्भुत है जो अंतिम दिनों में किया गया. ‘देखो, तुमसे अपनी एक चोरी का हाल बताऊं’ कहकर बोले- ‘उस बंगाली युवक को तुम्हारी जान में जो दिया था सो तो दिया ही था. अपनी बीवी के जेवर और कपड़े भी उसने मेरी ही जमानत पर लिए थे. उस रुपये को तुम्हारी चोरी से मैंने अदा किया.’ यह रुपये प्रेमचंद ने पत्नी को बगैर बताये जो कहानियां लिखीं, उनके पैसे से अदा किए. यही नहीं, प्रेमचंद ने अपनी एक और चोरी सुनाई- ‘मैंने अपनी पहली स्त्री के जीवन काल में ही एक और स्त्री रख छोड़ी थी. तुम्हारे आने पर भी उससे मेरा संबंध था.’\nबात यहीं तक न थी, शिवरानी को यह मालूम था पर उन्होंने कभी उनसे इसका जिक्र तक न किया. उस रोज जब प्रेमचंद को यह सचाई पता चली, तो कहने लगे, ‘तुम हृदय से सचमुच मुझसे बड़ी हो.’\n‘हंस’ जब नुकसान अधिक देने लगा, तो उसे ‘हिन्दी परिषद’ को दे दिया गया. महात्मा गांधी के हाथों दस महीने तक रहा और फिर परिषद ने इसे बंद कर दिया. प्रेमचंद को ‘हंस’ का बंद न होना बर्दाश्त न हुआ. उन्होंने शिवरानी से एक हजार जमा करा कर फिर से ‘हंस’ जारी करने को कहा.\nहरदम ‘हंस’ और ‘जागरण’ के काम में व्यस्त रहने वाले प्रेमचंद को यह ख्याल बराबर रहता कि बेटी को आम पसंद हैं. उसके पास मौसम में वह आम पहुंचवाकर ही मानते. अपने और पति के रिश्ते की सहजता को शिवरानी ने बड़ी कुशलता से चित्रित किया है. नई बनियाइन पहनकर अंतिम सलाम करना हो या यह इहलाम हो जाना कि अब जाने का वक्त आ गया है. लिखती हैं- ‘उन्होंने समझा मैं सो गई हूं. उस वक्त एक मिसरा खुद पढ़ रहे थे- खुश रहो अहले वतन हम तो सफ़र करते हैं.’\nपति के जाने के बाद का अहसास बड़ी मार्मिक भाषा में आता है. यह एक जीवन-साथी की वेदना है- ‘वह महान सबके लिए कुछ भी रहे हों, मेरे तो अपने थे और मैं उनकी थी. हम दोनों के बीच में महानता कहां ठहर सकती है? क्योंकि जहां घनिष्ठता हो जाती है, वहां महानता नहीं रहती, क्योंकि अपनापा उससे भी बड़ी चीज है. इसीलिए वह उसके बीच में रहना नहीं\nपति को याद करते हुए शिवरानी जो बातें प्रेमचंद के बारे में, उनके व्यवहार और प्रवृत्ति या विचार के बारे में बताती हैं, उनमें भी उनके कथा-चरित्रों का बीज-व्यवहार खुलता है. जैसे वह चाहते थे कि स्त्री में स्त्रीत्व ही नहीं, बल्कि मातृत्व होना चाहिए. जब तक वह भाव न हो, तब तक किसी से प्यार, पालन कुछ भी संभव नहीं. जब तक इंसान अंधेरी रात न देखे तब तक रोशनी की वकत उसे कैसे मालूम हो. वह जो कुछ कहते, उस पर स्वयं भी अमल करते.\nशिवरानी जी ने एक प्रसंग महोबा का लिखा है- वहां किसी भी अफसर के माथे पर तिलक लगाकर वह रुपया देते हैं. प्रेमचंद उनसे दही-अक्षत तक तो लगवा लेते थे. ‘बस पान उठाकर मुंह में डाला, गले मिले. रुपये के लिए आप कहते थे- मुझे माफ कीजिए. अगर उसने कहा कि यहां का नियम है, तो बड़े ही मीठे शब्दों में कहते थे- नहीं साहब, यह मेरा सिद्धांत नहीं है, इसके लिए आप मुझे क्षमा करें.’\nशिवरानी ने रोज़मर्रा की सहज, सरल, निष्कुंठ बातों के बीच से जैसे प्रेमचंद को साकार कर दिया है. उनका विचारचेता रूप आम बातचीत में भी सामने हो आता है. पत्नी से साफ-साफ कहते नजर आते हैं- ‘तुम सच मानो, जो भी आज धर्म के नाम पर हो रहा है, सब अंधविश्वास है. यह सब मूर्खों को बहकाने के तरीके हैं. तुम खुद सोच सकती हो, यह सब स्त्रियों पर मायाजाल चलता है. इसी का नाम अंधविश्वास है.’\nआंखों देखे व्यवहार प्रेमचंद के लिए प्रायः कहानी के विषय बने. उनकी एक कहानी ‘बेटों वाली विधवा’ का उत्स भी ऐसा ही है. शिवरानी ने अपने बहनोई का जिक्र करते हुए कहा है- ‘मेरे बहनोई ने दूसरी शादी की, उनके यद्यपि पहली बीवी से बच्चे थे. उन्होंने दूसरी शादी कर ली और सारी संपत्ति दूसरी बीवी के नाम कर दी. कोई तीन लाख की संपत्ति उनके पास थी.’\nइस प्रसंग पर शिवरानी और प्रेमचंद में विवाद हुआ. स्वस्थ विवाद रचनात्मक होता है, अतः यह इस कहानी की जमीन बना. जमीन ज़रूर बना, पर इसे और मजबूती एक दूसरी घटना से मिली. हुआ यह कि प्रेमचंद के यहां एक बूढ़ी नौकरानी इसलिए काम करती थी कि उसके चार बेटों और एक बेटी के होते हुए भी कोई उसे खिला न सकता था. महीना पूरा होता और एक लड़का आकर उसकी तनख्वाह ले जाता. प्रेमचंद को यह बुरा लगता.\nशिवरानी से इस बारे में चर्चा हुई तो उन्होंने पति को ‘बेटों वाली विधवा’ की याद दिला दी. पर प्रेमचंद ने अपनी धारणा और स्पष्ट रखते हुए कहा- ‘मान लो कोई आदमी अपनी स्त्री के रहते दूसरी स्त्री से शादी कर लेता है और पहली की बात तक नहीं पूछता. दिल में यह मानता हो कि मर जाए तो अच्छा है. तुम्हीं बताओ उसके जीवन में क्या है? उसको तुम सुखी समझती हो... मैं उसे ही सुखी समझूंगा जिसका पति मर गया है. कम से कम उसमें जो प्रेम था, अपनापा था, वह तो उसके साथ है.’\nप्रेमचंद मजदूरों के पक्षधर थे. एक बार शिवरानी ने पूछा कि मान लो स्वराज जल्दी ही हो जाए, तब आप किसका साथ देंगे? जानते हैं, उनका जवाब क्या था? उनका कहना था- ‘मजदूरों और काश्तकारों का. मैं पहले ही सबसे कह दूंगा कि मैं तो मजदूर हूं. तुम फावड़ा चलाते हो, मैं कलम चलाता हूं. हम दोनों बराबर ही हैं. उन्हें रूस की स्थिति देख कर खुशी होती थी, जहां गरीबों का आनंद था. वह सोचते थे स्वराज मिलते ही भारत में भी ऐसा ही होगा. उन्हें भरोसा था कि रूस वाले लोगों की शक्ति हम लोगों में आ जाएगी.\n‘प्रेमचंद घर में’ अनेक प्रसंग ऐसे आते हैं जहां प्रेमचंद को हम मजदूरों के पक्ष में खड़ा पाते हैं.\nशिवरानी इस बात से परेशान थीं कि म्यूनिसपैलिटी से रंडियों को निकाले जाने का प्रस्ताव पास हो गया. वह सोचने लगीं- अब इनका क्या होगा? वह चाहती थीं कि प्रेमचंद उस पर कुछ लिखें. प्रेमचंद ने साफ़ कर दिया- ‘लिखने के मामले में तो मैं कभी पीछे नहीं रहा हूं. इन्हीं की गुत्थियां सुलझाने के लिए तो मैंने ‘सेवा सदन’ लिखा. और भी कहानियां और लेख लिखे हैं. अमल करना न करना तो उन लोगों के हाथ में है.\nशिवरानी देवी की पहली कहानी\nउनकी संगत का ही असर था कि जो शिवरानी पढ़ी भी नहीं के बराबर थीं और जिनकी साहित्य में कोई रुचि भी न थी, वे साहित्य की ओर अग्रसर हुईं. जब भी प्रेमचंद घर पर होते, वह उनसे कुछ पढ़ने का आग्रह करतीं. वह उन्हें पढ़कर सुनाते. धीरे-धीरे शिवरानी का मन भी कहानी लिखने का करने लगा. उनकी पहली कहानी ‘साहस’, ‘चांद’ पत्रिका में प्रकाशित हुई जिसके संपादक आर. सहगल थे. शिवरानी की कोशिश रहती कि उनकी कहानी प्रेमचंद के अनुकरण पर न जाए.\nशिवरानी की कहानियों का अनुवाद होता, तो प्रेमचंद बड़े खुश होते. कभी-कभी तो ऐसा भी होता कि पति-पत्नी, दोनों से कहानियां प्रकाशनार्थ मांगी जातीं. शिवरानी की एक कहानी ‘कुर्बानी’ की तो खूब प्रशंसा हुई. समय की मांग के अनुरूप शिवरानी सक्रिय आंदोलनकारी बन गईं और जेल पहुंच गईं तो यह सब भी प्रेमचंद का अप्रत्यक्ष प्रभाव ही था.\n‘प्रेमचंद घर में’ लिखते हुए शिवरानी स्मृति के महत्व को रेखांकित करना नहीं भूलतीं- ‘मेरे स्वामी ने कहा था कि स्थाई चीज़ स्मृति ही होती है और कुछ नहीं होता.’ पुस्तक में दैनिक संवाद से उभरी स्थाई महत्व की बातें इसीलिए कदम-कदम पर उतरती चली गई हैं. चाहे कहानी ‘मोटेराम शास्त्री’ का संदर्भ हो या ‘गोदान’ का प्रकाशन काल.\n1926 में जब प्रेमचंद की कहानी ‘मोटेराम शास्त्री’, ‘माधुरी’ में प्रकाशित हुई, तो शास्त्री जी ने दोनों संपादकों (प्रेमचंद व कृष्णबिहारी मिश्र) पर मुकदमा कर दिया. दोनों संपादक बरी हो गए पर ‘माधुरी’ का समूचा अंक बिक गया.\n‘गोदान’ का प्रकाशन काल था जब 1935 में प्रेमचंद आखिरी बार गांव गए. शिवरानी इस अंतिम गांव जाने का मार्मिक चित्रण करती हैं. कहते हैं, प्रेमचंद को गांव जाने का लोभ अंत तक बना रहा.\n‘प्रेमचंद घर में’ ऊपर तौर पर भले ही घरेलू संस्मरणों पर आधारित पुस्तक लग सकती है, किंतु यह एक ऐसी प्रामाणिक खिड़की बन गई है जिससे झांककर हम प्रेमचंद को भीतर-बाहर से बखूबी समझ सकते हैं. यहां उनका साहित्यिक व्यक्तित्व तो अपनी पूरी सोच के साथ बड़ी सहजता में उजागर होता ही है, उनकी मानवीय छवि भी पूरे वेग से सामने हो आती है.\nमुझे नहीं लगता कि पूरे भारतीय साहित्य में किसी लेखक की पत्नी ने ऐसी संलग्नता से कोई पुस्तक अपने पति पर या किसी पति ने अपनी लेखिका पत्नी पर लिखी हो. पति-पत्नी की बातचीत में दूसरों का साहित्य भी स्वतः प्रवेश कर जाता था. युवक-युवतियों का आलम देखकर शिवरानी ने जब एक दिन सुदर्शन जी की उस कहानी का प्रसंग छेड़ा जिसमें एक व्यक्ति अपने बेटे को मजदूरी की कीमत समझाने का संदेश देता है, तो उस पर एक अच्छा-खासा संवाद हो जाता है और व्यवस्था बनाए रखने की जरूरत तक बात आ जाती है.\nशिवरानी से बातचीत के दौरान प्रेमचंद अनेक बातें ऐसी कह जाते, जो फिर उनके जे़हन में अटकी रह जातीं. जैसे एक बार उन्होंने कहा- ‘जिसको आदमी कर्तव्य समझ लेता है, उसको करने में आराम या तकलीफ नहीं होती.’ काम में वह व्यक्ति की अपनी खुशी को महत्वपूर्ण बताते थे. वह भाषा को देश के लिए बहुत महत्व का मानते थे. हिन्दुस्तान, हिन्दुस्तानी और आम आदमी की भाषा का मसला भी पति-पत्नी के बीच सहज बातचीत में ऐसे खुलता है कि प्रेमचंद-विचार का मूल और उनकी सर्वधर्मसमभाव की तहजीब भी जाहिर हो जाती है. दोनों के बीच बाकायदा वाद-विवाद होता और किसी अनसुलझी पहेली का हल निकल आता!\nशिवरानी को इस बात की अखरन बहुत रही थी कि वह उस महान आदमी को पहचान न सकीं. खुद में ही कमी बताते हुए वह कहती हैं- ‘महान आत्माओं को पहचानने के लिए अपने में जोर चाहिए, ताकत चाहिए. ...मैं तो अपने पागलपन में मस्त थी. मैं तो उन्हें अपनी चीज़ समझती थी,..उनके समान भला मैं हो सकती थी!’\nप्रेमचंद के गुज़र जाने के बाद कई मित्रों ने शिवरानी देवी को ‘हंस’ बंद करने की सलाह दे डाली. पर उनका मन न माना. उन्होंने कहा- ‘भाई मैं इसको नहीं छोड़ सकती... मेरे पति पिता होकर ‘हंस’ को न छोड़ सके, तो मैं तो मां हूं. और मां शायद बेकार और निकम्मे बेटे को, फिर ऐसी हालत में जब उसका पिता न हो सबसे ज्यादा प्यार करती है. ...यही हालत मेरी और ‘हंस’ की है. दरअसल, वह प्रेमचंदमय हो चुकी थीं. जीते जी चाहे जो उनसे कहती-लड़ती-विवाद करती रही हों, उनके जाने के बाद और अधिक उनकी हो गईं.


सोच एक बदलाव की शुरुआत - self improvement in hindi\nwhats knowledge 20/02/2016 MOTIVATION, STORIES4Comments\nएक दिन सभी शिष्य अपने गुरु के पास गए और बोले की वो दुनिया भर के सभी धार्मिक स्थानो पर जाना चाहते है ताकि उनका मन स्वच्छ और पवित्र हो जाए और उनके अंदर एक बदलाव (improvement) आ सके। गुरु चंद पलो के शांत रहे और फिर उन्हे एक एक करेला दिया और बोले की जिस जिस जगह तुम घूमो तो अपने साथ ये करेला जरूर रखना। इसका कारण मै तुम्हें तुम्हारे वापस आने के बात बताऊंगा। सभी ने उनकी आज्ञा का पालन किया और उनके कहे अनुसार ही किया। वो जिस जिस पवित्र जगह गए, उन्होने करेले को भी अपने साथ रखा। पूरी यात्रा करने के बाद वापस जब वो लोटे तो गुरु जी ने उनसे पूछा की जिस काम के लिए वो गए थे क्या वो पूरा हुआ। क्या उनका मन शांत हुआ? सभी के चहरे पर मायूसी थी। तभी गुरु ने एक शिष्य से कहा की सभी से वो करेला ले लो और उसकी सब्जी बनाकर दो। शिष्य ने ऐसा ही किया। खाते ही गुरु ने गुस्से से कहा सभी तीर्थ स्थानो पर ले जाने के बावजूद भी की इन करेलो का स्वाद तो बहुत कड़वा है और उनसे इसका कारण पूछा। सभी शिष्य हैरान थे। तभी उनमे से एक ने कहा की करेला तो प्राक्रतिक रूप से ही कड़वा होता है। तीर्थ यात्रा पर जाने से इसका स्वाद तो नहीं बदल सकता। तभी गुरु ने कहाँ की बिलकुल सही। मै भी तुम्हें यही समझाना चाहता हूँ। जब तक इंसान अपने आप मे खुद बदलाव नहीं लाएगा कोई भी गुरु या यात्रा उसकी ज़िंदगी नहीं बदल सकती। सभी तीर्थ यात्राएं वास्तव मे हमारे मन के अंदर ही बसी है। जरूरत है सिर्फ ध्यान से देखनी की.\nगुरु शिष्य की कहानी हमारी ज़िंदगी पर भी लागू होती है। हम कई बार अपने अंदर कुछ बदलाव(improvement) तो लाना चाहते है लेकिन लाने की ठीक से कोशिश नहीं करते और हज़ार तरीके के बहाने तैयार कर लेते है। कोई अच्छा माहौल न होने का तर्क देता है तो कोई संसाधन की कमी का।\nजिस तरह नीम और करेले का स्वाद कड़वा, इमली का स्वाद खट्टा और हर फल का अपना स्वाद होता होता है ठीक उसी तरह हर इंसान का स्वभाव भी अलग अलग होता है। मनोविज्ञान के अनुसार कोई भी इंसान अपने आप को बदल नहीं सकता सिर्फ अपने आप मे सुधार(improvement) कर सकता है। और सुधार (improvement) करने के लिए अपनी कमियों को पहचानना जरूरी है जो सिर्फ हम खुद ही कर सकते है।\nअपने जीवन को बदलने को बदलने के लिए आपको केवल एक इंसान की जरूरत होती है वह है आप खुद – रूमी\nनजरों को बदलो तो नजरिए बदल जाते है\nकशतीयां बदलने की जरूरत नहीं है\nतो किनारे खुद-ब-खुद मिल जाते है।\nTags:motivation kahaniya, self improvement, story in hindi, कहानियाँ, सुधार\nbest way to change yourself\nsir i like all of your posts,very nice.\nDr. RATNESHWAR PRASAD SINHA 20/04/2017\nVery interesting And Motivational life changing thought stories use in each and everysphare of life for all. keep it up.Thanks with regards –\nArun kumar 13/01/2019\nVery interesting and motivational story sir I am your big fan of your stories sir


हरियाणा में उगाई जाने वाली प्रमुख रबी फसल इनमें से कौन सी है? — Exampix\nHome/ Questions/Q 8783\nAsked: November 8, 20212021-11-08T13:35:59+00:00 2021-11-08T13:35:59+00:00In: Geography\nहरियाणा में उगाई जाने वाली प्रमुख रबी फसल इनमें से कौन सी है?\n2021-11-08T13:41:20+00:00Added an answer on November 8, 2021 at 1:41 pm\nसही उत्तर है सरसों है।\nहरियाणा में प्रमुख रबी फसल सरसों है।\nसरसों का पौधा जेनेरिक ब्रासिका और सिनैपिस में परिवार ब्रेशिका में एक पौधे की प्रजाति है। सरसों के बीज का उपयोग मसाले के रूप में किया जाता है। बीज को पानी, सिरका या अन्य तरल पदार्थ के साथ पीसने और मिश्रण करने से पीली सरसों को तैयार सरसों के रूप में जाना जाता है।\nहरियाणा में2मुख्य प्रकार की फसलें उगाई जाती हैं, जो रबी और खरीफ हैं। रबी की प्रमुख फ़सलें सरसों, रेपसीड, अलसी, तम्बाकू, दालें और गेहूं हैं।\nखरीफ की प्रमुख फसलें ज्वार, बाजरा, चावल, मक्का, मूंगफली, तिल, गन्ना, जूट और कपास हैं।\nखरीफ की फसलें जून के महीने में बोई जाती हैं और नवंबर की शुरुआत में काटी जाती हैं।\nरबी की फसलें अक्टूबर-नवंबर के महीने में बोई जाती हैं और मार्च के महीने में काटी जाती हैं।\nचावल एक खरीफ फसल है।\nचावल घास प्रजातियों ओरिज़ा ग्लेबरिमा (अफ्रीकी चावल) या ओरिज़ा सतीवा (एशियाई चावल) का बीज है।एक अनाज अनाज के रूप में, यह दुनिया की मानव आबादी का एक बड़ा हिस्सा है, विशेष रूप से एशिया और अफ्रीका में के लिए सबसे व्यापक रूप से भस्म मुख्य भोजन है।\nकपास एक खरीफ फसल है।\nकपास एक नरम, रोएँदार प्रधान रेशा है जो मैलो परिवार मालवेसी में जीनस गॉसिपियम के कपास पौधों के बीजों के आसपास एक बोल, या सुरक्षात्मक मामले में बढ़ता है।फाइबर लगभग शुद्ध सेल्यूलोज है। प्राकृतिक परिस्थितियों में, कपास के बोल्स बीजों के फैलाव में वृद्धि करेंगे।\nज्वार एक खरीफ फसल है।\nज्वार को सोरघम भी कहा जाता है। सोरघम घास परिवार में फूलों के पौधों की एक जीनस है जिसमें 25 प्रजातियां शामिल हैं। इन प्रजातियों में से कुछ मानव उपभोग के लिए अनाज के रूप में बढ़ी हैं और कुछ जानवरों के लिए चारागाह में। एक प्रजाति, सोरघम बाइकलर, मूल रूप से अफ्रीका में पालतू था और तब से पूरे ग्लोब में फैल गया था।


निष्क्रिय शुल्क वह राशि है जो ब्रोकर उन निवेशकों से एकत्र करता है जिन्होंने ब्रोकर द्वारा निर्दिष्ट समय सीमा के भीतर अपने ब्रोकर खाते के माध्यम से गतिविधियों को खरीदा या बेचा कारखाना विदेशी मुद्रा आरा नहीं है। कई मौजूदा एनालॉगों के बीच ट्रेडिंगव्यू से आर्थिक कैलेंडर के सबसे इष्टतम रूपों में से एक। निम्नलिखित सूची प्रदर्शित होती है।\n5.5. प्रतिभागी एक कैलेंडर महीने के भीतर एक पुरस्कार प्राप्त करने का हकदार है। यदि प्रतिभागियों को एक महीने में एक बार से अधिक पुरस्कार स्थान मिलता है, तो उसका खाता प्रतियोगिता से बाहर निकल जाता है और पुरस्कारों की श्रेणी उनके स्थान से शुरू होने पर पाली जाती है। 37- हम जो भी सुनते हैं हर चीज़ तथ्य नहीं, राय होती है। हम जो भी देखते हैं हर चीज़ सत्य नहीं दृष्टिकोण कारखाना विदेशी मुद्रा आरा होती है। – मार्कस ऑरेलियस।\nयह याद रखना महत्वपूर्ण है कि यह एक जादू का बटन नहीं है, जब दबाया जाता है, तो आपको सोने से स्नान किया जाएगा। यह व्यवहार की संभावित रणनीति में से एक है। मूल्य की कारखाना विदेशी मुद्रा आरा दिशा पर नज़र रखने की सुविधा के लिए, बोलिंगर बैंड संकेतक का उपयोग किया जाता है।3मोमबत्तियों के नियम का उपयोग केवल एक स्पष्ट प्रवृत्ति (संकेतक के विस्तृत बैंड) के साथ किया जाता है। स्क्वायर कैश ऐप के कुछ उपयोगकर्ता आज सुबह आश्चर्यचकित हुए थे कि वे अब प्लेटफॉर्म का उपयोग करके बिटकॉइन खरीद और बेच सकते हैं।\nविभिन्न अवधियों के साथ दो चलती औसत के अभिसरण और विचलन के आधार पर एक बहुत लोकप्रिय तकनीकी विश्लेषण संकेतक। इस संकेतक को प्रस्तुत करने के लिए दो विकल्प हैं: रैखिक और हिस्टोग्राम। दो लाइनों के रूप में एक रेखीय प्रतिनिधित्व - "तेज" और "धीमा", और स्तंभों के रूप में एक हिस्टोग्राम जो इन दो कारखाना विदेशी मुद्रा आरा लाइनों के बीच की दूरी को प्रत्येक क्षण में दूरी दिखाता है।\nआम तौर पर, एक ब्रोकर एक स्वतंत्र एजेंसी है जिसका उपयोग कुछ उद्योगों में बड़े पैमाने पर किया जाता है। ब्रोकर की प्राथमिक ज़िम्मेदारी खरीदारों और विक्रेताओं को एक साथ लाने के लिए है ताकि वे एक दूसरे के साथ ब्रोकर का उपयोग मध्यस्थ के कारखाना विदेशी मुद्रा आरा रूप में कर सकें। इस तरह एक निवेशक को सबसे बड़ा लाभ कंपनी को होने वाले मुनाफे से होता है। ये किस तरह के व्यवसाय हो सकते हैं? नए विचारों की गुंजाइश सीमित नहीं है। और कुछ पारंपरिक - मैं आपको बता सकता हूं।\nधन को एक टोकरी में संग्रहीत करने की आवश्यकता नहीं है, यह एक प्रसिद्ध तथ्य है। मुख्य ट्रेडिंग प्लेटफॉर्म चुनें, जिस पर आप अपनी पूंजी का 65-70% स्टोर करेंगे। फिर 2-3 स्पेयर का चयन करें और उन पर बाकी वितरित करें। विदेशी संकेतों, कारखाना विदेशी मुद्रा आरा सरकारी राहत की उम्मीदों पर रहेगी बाजार की नजर। ब्रेस्ट कैंसर की पहचान करने का यह सबसे आसान तरीका है। अगर स्तनों की जांच के दौरान ये कुछ लक्षण दिखें तो तुरंत डॉक्टर से परामर्श लें। जैसे।\nबाइनरी विकल्पों के विषय पर उपयोगी साइटें मई 27, 2018\nद्विआधारी विकल्प की विश्वसनीयता फरवरी 16, 2018\nअपने एण्ड्रोइड एप के ज़रिए अपने Binomo मार्च 12, 2019\nपैराबोलिक खोज एवं बचाव का प्रयोग अक्टूबर 23, 2017


dead body was found in Parvati river - पार्वती नदी में मिला था शव | baran - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nUpdated: March 27, 2018, 6:32 PM IST\nपुलिस गिरफ्त में हत्या का आरोपी। फोटो: न्यूज 18 राजस्थान\nबारां सदर थाना इलाके में हुई युवक की हत्या के मामले का पुलिस ने मंगलवार को खुलासा कर दिया. युवक की हत्या उसके ही दोस्त ने महज इसलिए कर दी थी कि उसने शराब पार्टी के लिए 100 रुपए नहीं दिए थे.\nLast Updated: March 27, 2018, 6:32 PM IST\nबारां के सदर थाना इलाके में हुई युवक की हत्या के मामले का पुलिस ने खुलासा करते हुए मंगलवार को आरोपी को गिरफ्तार कर लिया. आरोपी ने अपने दोस्त की हत्या महज इसलिए की थी कि उसने शराब पार्टी के लिए 100 नहीं दिए थे.\nसदर थानाप्रभारी आशीष भार्गव ने बताया कि4मार्च को पार्वती नदी पुरानी पुलिया के पास नदी में किशनगंज निवासी धनराज मेघवाल का शव मिला था. इस मामले में मृतक के भाई सुनील और अन्य परिजनों ने उसकी हत्या किए जाने का शक जाहिर किया था. बाद में पोस्टमार्टम रिपोर्ट में भी मामला हत्या का पाया गया. पुलिस ने जांच शुरू की तो पता चला कि होली के दिन धनराज उर्फ भोला के दोस्त नरेश कुम्हार, कन्हैयालाल लुहार, राजू मेहरा और ओमप्रकाश मेघवाल शराब पार्टी करने के लिए पार्वती नदी की पुरानी पुलिया पर गए थे.\nइस पर उसके साथियों सहित अन्य लोगों से गहनता से पूछताछ की गई. इस पार्टी के लिए रुपए ओमप्रकाश ने एकत्र किए थे. शक के आधार पर ओमप्रकाश मेघवाल से सख्ती से पूछताछ की तो उसने धनराज की गला दबाकर हत्या करना स्वीकार कर लिया. पार्टी के दौरान शराब के नशे में ओमप्रकाश ने धनराज से इस बात पर नाराजगी जताई कि उसने अपने हिस्से पार्टी के नहीं दिए. बाद में नदी में नहाते समय ओमप्रकाश ने धनराज का गला दबाकर उसकी हत्या कर दी. इसके बाद अन्य साथियों को कह दिया कि धनराज घर गया. मामले का खुलासा होने के बाद पुलिस ने ओमप्रकाश को गिरफ्तार कर लिया.\nFirst published: March 27, 2018, 6:32 PM IST


पटना: नीतीश सरकार में आपदा प्रबंधन मंत्री चंद्रशेखर द्वारा केंद्रीय जांच ब्यूरो (सीबीआई) की तुलना ‘कुत्ते’ से करने के बाद बिहार की राजनीति गर्म हो गई है. बिहार में मुख्य विपक्षी पार्टी भारतीय जनता पार्टी ने मंत्री चंद्रशेखर को मंत्रिमंडल से बर्खास्त करने की मांग की है.\nनीतीश सरकार के मंत्री प्रोफेसर चंद्रशेखर ने रविवार को आरजेडी कार्यकर्ताओं के साथ बैठक में कहा कि आरजेडी अध्यक्ष लालू जी से पांच गुना से ज्यादा संपत्ति रखने वाले यहां एक हजार परिवार होंगे, लेकिन किसी पर डंडा नहीं चलेगा, किसी के लिए प्रवर्तन निदेशालय (ईडी) नहीं है, किसी के लिए सीबीआई नहीं है. मगर लालू के संपूर्ण परिवार को दफना देने के लिए ईडी भी है और सीबीआई भी है. इसके बाद उन्होंने कहा कि बीजेपी के लोग संयुक्त प्रगतिशील गठबंधन के जमाने में कहते थे कि सीबीआई तो सरकार का ‘तोता’ है. अब क्या हो गया उनको? ‘तोता’ नहीं अभी तो ‘कुत्ते’ जैसा हाल भी नहीं है उसका.\nइस बयान के बाद बीजेपी के वरिष्ठ नेता और विधानसभा में प्रतिपक्ष के नेता प्रेम कुमार ने सोमवार को कहा कि किसी भी संवैधनिक संस्था पर ऐसे बयान देना उचित नहीं है. उन्होंने मुख्यमंत्री नीतीश कुमार से ऐसे बयान देने वाले मंत्री को तत्काल बर्खास्त करने की मांग करते हुए कहा कि ऐसे बयान देने वाले लोगों को मंत्रिमंडल में नहीं रखा जा सकता.\nगौरतलब है कि पूर्व रेल मंत्री लालू प्रसाद और बिहार के उपमुख्यमंत्री तेजस्वी प्रसाद यादव पर सीबीआई ने भ्रष्टाचार के एक मामले में प्राथमिकी दर्ज कराई है, जिसके बाद से आरजेडी के नेता केंद्र सरकार पर सीबीआई का दुरुपयोग करने का आरोप लगा रहे हैं.\n#news trust of india bihar government bihar minister breaking news cbi is dog latest news nitish kumar nti news prof chandrashekhar\t2017-07-25\nPrevious: UP पीसीएस समेत 9000 पदों की होगी जांच\nNext: देश में क्यों बढ़ रही है नफ़रत!